
DE 


MARINI SANUTI 

VITA ET SCRIPTIS. 


I. 

Postquam in Africa supremum diem Sanettu 
Ludovicus obiit ( 1270 ), coloniae quas in Orientis 
regionibus Christiani constituerant, omni desti'- 
tutae auxilio , et ferro Saracenorum qui in iEgypto 
imperium exercebant , Turearum qui Asia Minore 
jam potiti erant et Tartarorum qui in Asia vaga- 
bantur simul objectae, ocius in Infidelium po- 
testatem redactae sunt. Tyrum igitur, Berytum-, 
Sidonem , Laodicaeam , Tripolimque barbarorum 
colluvies invasit * , brevique ipsa Ptolemais ab 

• Michaud, HiH. dei croitada, T. V, Ut. XVUI. Paris, 
1841. 

iEgyptiis expugnata non sine laudececidit(1 291 ) < . 
Hic finis , ut auctoris qui crucesignatorum gesta nar- 
ravit verbis utar, sacri beili statui potest > ; eversis 
enim urbibus quae praeclarorum factorum exstabant 
monumenta, nulla usquam indignatio orta est, ut 
quondam post Edessae aut Hierosolymorum exci- 
dium , nemoque inter principes viros arma induit 
ut Terram Sanctam impiorum bostium jugo op- 
pressam et illorum praesentia contaminatam libe- 
raret, aut saltem ut caetera regna protegeret quae 
quasi Europae propugnacula stabant, et tot ac tantis 
cladibus in ruinae discrimen adducta erant. Quod 
quidem plane intelligere est, si qualis ea tempestate 
fuerit Christianitatis status attente inspicias. In 
Asia , nonnulli quidem supererant Christiani , iis 
orti colonis qui in illis olim regionibus consede- 
rant, verum ex judicio omnium historicorum qui 
in ea re consentiunt , eorum mores ab initio 
deliciis soluti fuerant , non tantum vis et virtus , 
sed et Bdes ipsa paene exstincta erat, tantaque 
eorum impudentia ut cum ipsis Infidelibus consilia 

« Villani, Historie fiorentine , lib. VII, cap. 144, ap. Mura- 
tor! , Rerum Halicarum scriptores, T. XIII. 

* Htec verba excerpta a Paulo £mylio Veronensi De rebus 
gtsHs Franeorusn refert Micbaud, Bildiotheque des troisades , 
part. III, p. 310; Paris, 1829. 

consociarent. Hospitalarii enim et Templarii per- 
petuo inter se bella gerebant ,.ad id unam scilicet 
intenti ut divitias augerent , donec eorum potestas 
invidiam regum movit , qui Templariorum Ordi- 
nem delendum esse statuerunt. Occidentis gentes 
magis etiam erant oblitae regionum in quibus 
olim magnam sane , sed sterilem gloriam adeptae 
fuerant. Apud Germanos, post longum illud In- 
terregnum, Rodolphus Imperator electus fuerat; 
civilibus autem bellis iterum exortis, vix Impera- 
tores ipsi auctoritatem suam communire valebant , 
neque inter seditionum discrimina , in melius 
rempublicam, quae praecipua ipsis cura erat, ordi- 
nare poterant. Rex Anglorum Eduardus I, qui 
olim in Terra Sancta bellum gesserat, tunc Gam- 
briam et Scotiam nitebatur in ditionem redigere , 
et insuper Anglorum cum Gallis saeculare illud 
duellum jam oriebatur. Apud Gallos , rex Philip- 
pus lY adeo longinquas peregrinationes non medi- 
tabatur, ut contra ad deprimendam optimatum 
auctoritatem Anglosque propulsandos totus incum- 
beret; praeterea eum inter et Pontificem Roma- 
num grave jam dissidium erat , unde intelligitur 
quam parum in Gallorum regis animo religionis 
amor et Ecclesiae reverentia valerent. Hispani jam 

dudum e montibus egressi erant ut ab hostibus 
patriam recuperarent ; Castellani autem , qui inter 
eos maxime pollebant, de hsereditate regni inter 
se contendentes , inimicitias simultatesque exerce- 
bant, ideoque omnes a longinquis bellis deterre- 
bantur. Sed et inter Italiae gentes magna vigebat 
discordia propter Guelforum et Gibellinorum odia; 
insuperque in Neapolitano regno , dum de Siciliae 
imperio decertabant cum Gallis , Aragoniae reges , 
commercii appetentes utilitatem , cum iEgypti 
Soldanis foedera componebant < . Denique Graeci, 
qui imperium Constantinopoli restituerant , a La- 
tinis schismate secesserant, ac de minimis in dis- 
putando pertinaces , ne propriis quidem periculis 
ad regnum tuendum incitari poterant 

Dum vero Christianorum calamitates viri prin- 
cipes immoto audiebant animo. Summi Pontifices, 
quamvis nonnulli suam eis sacri belli incuriam 

> Unum ex his foederibus, inter Kelaoun Jlgyptiacum Sol- 
danum et Genuenses regesque Sicili» et Aragoni» compo- 
situm anno 1290, memoratur apud Micbaud, Biblioth. dei 
eroitades, part. IV, pp. 664' et sqq. 

^ Ne autem h»c amplificata videantur, ea necesse est le- 
gantor quffi in chronicis Cornelius Zanfliet scribebat; eadem 
ille ac nos refert, dum in populorum et regum ignaviam et 
desidiam invehitur. (Micbaud, Bibliotheque dei croiiadet, 
part. 1, p. 330.) 

exprobrarent < , soli antiquum ardorem sestumque 
languidiorem refovere conati sunt , memores Gre-^ 
goriiX, qui in Concilio Lugdunensi fideles ad arma 
vocaverat » , Innocentii V et Jobannis XXI qui 
gentes ad bellum incitare iterum atque iterum 
tenta verant 3. Ubi Nicolaus IV expugnatam Ptole- 
maidem ac Palaestinam Infidelium armis domi-: 
tam audivit , Christianos omnes litteris exhortatus 
est, et singulatim Anglorum regi, Genuensibus et 
Venetis scripsit, iterumque vetuit hostibus arma aut 
ligna navibus aedificandis necessaria afferri. Imo 
Conslantinopolitani Imperatoris, regum Orientis 
etiamque Tartarorum auxilium crebris precibus 
efflagitavit*. Annis 1300 et 1301 , Bonifacius VIII 
Anglorum regem ut propositum tamdiii dilitum 


< Nicolaus IV incuri» arguebatur a quodam monacho , qui 
dicebat ipsum Sicilise bellis intentum , Palsestin» negotiis in- 
dormire. (Historia sicula, auctore Bartholomseo de Neocastro, 
ap. Muratori, T. XIIl, cap. 120.) 

3 Concilio aderant legati Tartarorum ut foedus inirent 
cum Christianis adversus Infideles. (Fleury, Hist» eccUsiast., 
liv. LXXXVI, chap. 43; Raynaldi, Ann. ecclesiast., anno 
1274, XXXV, Lxi.) 

> Ibid., anno 1276, xx et xlvi; Michaud, Biblioth. 4,es 
croisades, part. II, pp. 504, 505. 

* Fleury, Hisi. eeeUsiast ,\\y, LXXXIX, ch. 18; Raynaldi, 
Ann. ecclesiast., anno 1291, 

perficeret obsecravit < ; anno 1 306 , Clemens V 
Summo Hospitalariorum Magistro scripsit ut secum 
Palaestinae recuperandae consilium iniret, Fratres 
Minores in Orientis regiones misit qui fidem sa- 
cram propagarent , Conciliumque constituit in 
Gallia cui multi principes viri aderant , et in quo de 
Constantinopoli et Hierosolymis iterum acquirendis 
graviter actum est 3. Sed frustra; minime profuit 
tam nobilis ardor; Pontificum enim hortamentis 
reges et populi surdas aures habuerunt , quum 
propriis intenti rebus, ad utilia tantum omnes 
spectarent. Graviora etiam notanda sunt ; nonnulli 
inter Christianos sociorum consilia prodiderunt. 
Ptolemaidis coloni, foedere cum iEgyptiis inito, 
Soldano polliciti sunt fore ut ipsum de Latinorum 
adventu certiorem facerent 3, eodemque tempore 
Siciliae reges se nunquam Pontifici Summo auxi- 
liaturos esse certo foedere sese obstrinxerunt *. 

‘ Micbaudy Bibliotheque des croisades, part. II , p. 881, ex 
Act. Rym, 

2 Fleury, Hist. eccl^siast,, liv. XCI, chap. 7; Raynaldi, 
Ann, ecclesiast., anno 1306, xii ; Michaud, Hist. des croi- 
sades, T. V, p. 161. 

5 Michaud, Hist. des croisades^ T. V, p. 1 13. 

^ Ibid p 1 14. 

II. 


Dum ita principes , sacrae fidei commodorum et 
Europae discriminum neglectu , gravissima posteris 
negotia praeparabant, quidam exstiterunt viri , qui , 
quum planius intellexissent quot et quanta Chris- 
tianis impenderent pericula, omni ope atque opera, 
ut ea averterent, enixi sunt; nonnulli etiam ut 
generosum , inane vero consilium perficerent , 
vitam , fortunas ingeniique vires libentissime 
profuderunt. Quum autem habitum fuit Lugdu- 
nense Concilium , Humbertus de Romanis, Ordinis 
FF. Praedicatorum generalis, opusculum scripsit* 
quo fere restinctum pietatis ardorem refoveret. Ille 
quaerebat quam ob causam Terra Sancta barbaris 
praeda jaceret, quam mullae calamitates Chris- 
tianis instarent recensebat , et , prolatis de bello 
necessarie suscipiendo argumentis, ea quae a timi- 

‘ In hoc libro, de tractandis in Concilio Lugdunensi nego- 
tiis agebatur. ( Quetif et Echard , Scriptores Ordinis Prmdicor 
torum, T, I, p. 143 : Luteti» Parisiorum, 1719.) Idem Hum- 
bertus librum edidit : De prmdieatione crucis contra Saracenos. 
(Ibid., T. II, p. 817.) 

dioribus objecta erant , sibi diluenda proponebat < . 
Quem quidem librum non in magno pretio ha- 
bendum esse crediderim , quum neque verbis 
neque rebus emineat , quumque unde consilium 
absolvi possit auctor non proferat ; ex eo tamen 
nonnihil utilitatis percipi potest , si , quid fideles 
de sacris bellis eo tempore sentirent, indagare 
volueris. 

Anno 1 288 , eximius inter hujusce aetatis phi- 
losophos, Raimundus Lullius, Summo Pontifici 
opus obtulit cui inscribitur Tractatus de fine, et 
quo diligenter exponebat qua ratione Christiani 
propagare sacram fidem , et , Saracenorum imperio 
debilitato, Palaestinam recuperare possent ; nullam 
deinceps cum iEgyptiis mercaturam faciendam 
esse , unde eorum dominatio brevi dirueretur, dum 
mercatores, ultimis etiam Indiae partibus aditis, 
merces eo quaesitum irent quas antea majori pretio 
a Saracenis emere soliti essent. Quamdiu vixit, Lul- 
lius conatus est reges ad consilium perficiendum 
adducere; perlustravit ideo Palaestinam, Syriam, 
.dBgyptum , Armeniam , Hispaniam , Galliam et 
Italiam ; scholas curavit aperiendas in quibus Tar- 

' Miohaud , BMioth. det eroisades , part. I, pp. 404 et sqq.; 
HUt. det eroitadet, T. V, pp. lOO et sqq. 

tarorum ' lingua ■ edisceretur ; illius vero incepta 
cecidere , ac deinceps , a barbaris interfectbs , boc 
solum pietatis praemium obtinuit*. 

Si quidem Humbertus de Romanis et Lullius 
Palaestinam armis repetendam arbitrati sunt , certe 
omnia in operibus ad religionis laudem et uti-* 
litatem revocabant ; nonnulli vero , humanis ma- 
gis quam sacris rebus intenti, se scientiae poli- 
' ticae non adeo ignaros praebuere. Ptolemaide 
expugnata et apud Anglos regnante Eduardo I , 
auctor anonymus , causarum ecclesiasticarum pa- 
tronus in ducatu Aquitaniae, libro haud sane 
contemnendo exposuit quibus rationibus Terra 
Sancta recuperaretur Inter catholicos prin- 
cipes discordias sedandas ^ ; Germanorum Impera- 
torem suffragiis jam non deinceps eligendum 
inter Pisanos , Genuenses , Venetos et Lombardiae 
Tusciaeque civitatum incolas perpetua oblitos odia , 
pacem esse componendam ; de regno Neapolitano 


' Michaud, Hist. det eroitadet , T, V, pp. 171, 172, — 
Depping, Bittoire du commeret entre le Levant et l’ Europe, 
T. II, pp. 192, 193: Paris, 1830. 

^ Ap. Bongars, Getta Dei per Franeot, T. II, pp. 316 et 
sqq. : Hanoviae, 1611. 

’ De recuperatione Terree Sanctee , cap. 3. 

* Ibid., cap. 8. 

jurgia omittenda < ; Hispanorum regum auxiliis , 
expulsis e regno Grana tensi hostibus, Latinos adju- 
vandos*; quumque ad hunc modum una ex omni- 
bus Europse gentibus respublica constituta esset , 
si quis pacem turbare esset ausus, hunc excommu- 
nicatione mulctandum , et, fortunis in publicum 
addictis, in Terram Sanctam relegandum*. Regum 
moribus in melius ita commutatis, majoris momenti 
emendationem tentandam ; utque propositum per- 
fici possit, nonnulla refert Noster quibus appareat 
quam multa jam eo tempore ecclesiasticae aucto- 
ritati pericula impenderent. Universa Ecclesia , 
inquit , ad pristinam disciplinae severitatem revo- 
canda est * ; postquam enim Summi Pontificis 
bona temporalia cuidam inter principes in perpe- 
tuam emphiteusim collata fuerint, tunc finis erit 
exactionum , nec deinceps propter Sancti Petri pa- 
trimonium bella movebuntur >. Cardinales ac prae- 
lati ad humilitatem illam quae Dei ministros decet , 


* De recuperatione Terree Sanctae, cap. 6. 

^ Ibid., cap. 62. 

3 Ibid., cap. 4. « Longe melius ait, « eos temporaliter 
quam aeternaliter punire. Poena temporalis, licet sine compa- 
ratione minor aeterna, plus timebitur.... n 
«' ibid. 

» Ibid., cap. 17 et 23. 

reduceotur ; apud eos necesse est refrenentur bel- 
lorum ardor et divitiarum cupiditas , sicque nao- 
ribus eorum emendatis , iterum vitae florebit inte- 
gritas * . Monachorum , qui primum ad quamdam 
in victu temperantiam revocandi sunt , numerus 
minuendus Ecclesiae bona tradenda principibus, 
ea lege ut clericis annua pensio solvatur ; eadem ad 
bellum adhibenda , itemque de bonis praelatorum 
mortuorum aut intestatorum faciendum 3. Prae-^ 
terea scholae creandae in quibus orientales lin- 
guas caeterasque scientias clerici et laici ediscant*, 
quo facilius, cum Orientis gentibus inita socie- 
tate et cum Christianis Asiam incolentibus com- 
mercio habito , comparari queant mercimonia 
quorum raritate pretium accendi solet Post- 
quam autem his viis et rationibus expeditior factus 
fuerit ad Terram Sanctam aditus , crucesignatis 
suscipiendum iter ; tunc Germani , Hungari et 
Graeci , si per Imperatorem liceat , terra incedant , 
Angli vero et Galli et Hispani mari adveniant 

' De recuperatione Terra Sancta, cap. 15 et 16. 

^ Ibid., cap. 3.3. 

* Ibid., cap. 26. 

^ Ibid., cap. 36, 37, 38 et 39. 

‘ Ibid., cap. 40. 

* Ibid., cap. 12. 

Tunc quoque divitiis Templariorum et Hospitala- 
riorum « quse jampridem parum profecerunt » , ad id 
utendum ut naves , vietualia csetefaque bellantibus 
necessaria ministrentur*; ita ut omnibus diligen- 
tissime comparatis , territi Saraceni ne reluctari 
quidem sustineant; Palaestina, nullo obstante, 
Christiani potiantur , absolutaque victoria Graecis 
non debitae potestatis usurpatoribus imperium au- 
ferant, jure Carolo Yalesio reddendum s. 

Ille anonymi liber in multis quidem et gravis- 
simis reprehendendus est , quippe qui inconditus 
et incompositus sit et oratione barbariem redoleat. 
In magno insuper errore versabatur auctor, ratus 
scilicet fore ut reges repente odia remitterent , re- 
formaretur Ecclesia et fugerent Saraceni , si Chris- 
tiani tantummodo suscepissent iter. Nec mediocris 
tamen ex hujusce auctoris opinionibus percipi 
potest utilitas, quum jam eo tempore de Ecclesia 
ad pristinam morum sanctitatem revocanda apud 
viros peritissimos agatur, quumque in lucem multa 
proferantur de scientiis et litteris quibus confir- 
mari licet, exeunte tertio decimo sseculo, non 
omnia bonarum artium studia exolevisse. Ea scili- 

■ De recuperatione Terree Sanetee, cap. 9. 

^ Ibid., cap. 63. 

cet aetate floruit auctor quidam inter Venetos no>r 
bilissimus, Marinus Sanutus, industria et ingenio 
praestantissimus, cujus opera multo majoris pretii 
quasi monumenta scientiae politicae supersunt ; ille 
idem atque anonymus consilium iniit , quumque 
ejus vita aut scripta temporum illorum historiam 
illustrare possint, qui fuerit, quidque in operibut 
utile mandaverit, investigare operae pretium, est. 


III. 


Marinus Sanutus , cognomine Torsellus, et Marci 
filius, in civitate Rivoalti , Venetiis natus est, 
exeunte tertia decima aetate * . Venetorum in anna- 
libus antiquitate celebria erant majorum nomina , 
de quibus ipse plurima memorat. Ineunte tertio 
decimo saeculo, Marcus Sanutus gravissima qui- 
dem suscepit , et missus fuit ad Marchionem Mont- 
ferratensem Bonifacium de dominio Cretae Venetis 
cedendo *. Eodem tempore , quum Veneti suis ea 

« BoDgars, Gesta Dei per Francos, T. II, p. 31. — Errat 
auctor qui (Biographie universelle, v» Sanuto) refert Sanu- 
tum natum esse quarto decimo ssculo ineunte ; ipse enim 
librum Secretorum fidelium crucis aimo 1306 inceptum fuisse 
memorat. (Ibid.) 

» Gesta Dei per Francos, T. II, praef. 

concessissent quae quisque ab hoste derelicta occu-‘ 
passet , ille Naxum , Parum , Antiparum , Melum , 
iEginam nonnullasque maris iEgaei insulas in 
ditionem redegit; unde factum est ut ejus posteri 
ducatns Naxii possessionem obtinuerint *. Majores 
inter suos Noster memorat etiam Willermum 
Sanutum, « virum opibus florentem » », ejusque 
filium Nicolaum Sanutum , qui , juventutis im- 
petu raptus , contra Gonstantinopolitanos Impe- 
ratores insurrexerat 3. J)e adolescentia autem et 
studiis Nostri nihil apud ipsum invenimus ; libe- 
raliter vero institutum fuisse satis ex operibus 
intelligitur, ut quae eruditissimum ingenium indi> 
cent. In evolvendis philosophorum, historicorum , 
poetarumque scriptis exercitatus , quum sacras , 
tum profanas litteras percallebat. Non solum 
enim e Ghrysostomo Sanctisque Scripturis excerpta 
profert , sed etiam Plutarchi , Senecae , Aristo- 
telis , Tullii , Maronb et Claudiani verba usurpare 
solet ; adde quod a Vegetio et Frontino didi- 
cerat quidquid de re militari Romani noverant 

* Ibid. Daru, Hi$t. de Veniee, T. I, p. 34S: Paris, 1821, 

* Secreta fidelium crucie, lib. l, part. IV, c. 7, margine. 

e Sanuti Epist. III , V et VIII. 

* Secreta fidelium crucis et Epist . , passim. 

Recentiores inter auctores, eos perlegerat a qui- 
bus sacra bella memorise tradita suat , ac ssejuus 
quae scribit de crucesignatorum expeditionibus et 
de gentibus ultimas Asiae partes incolentibus, ea 
sumit a Jacobo de Yitriaco etVincentio Bellovacensi < . 
Ut e pueris excessit , continuo peregrinatus est , et 
mature Terrae Sanctae negotiis se totum dedidit 
Universas igitur Orientis regiones propriis perlus- 
travit impensis, Armeniam, Palaestinam, ^Egyplum 
et insulas Interni maris>, atque etiam in Romania , 
ut ipse narravit, majorem vitae partem peregit*. 
In Occidente vero , Galliam , Flandriam , Germa- 
niam, Holsatiam, Daciam et Sclaviam per maria 
septentrionalia adire ausus est , nec quidquam 
inexpertum intentatumve reliquit , ut reges princi- 
pesque ad id adduceret Ut Palaestinam recuperan- 
dam susciperent*. Uxorem etiam sibi matrimonio 
adjungere noluit , ne , dum familiae fortunis et 
utilitati consuleret, ab incepto averteretur*. Illius 

> Secreta fidelium crucis, pr»f. 

» Epist. II , XIV. 

» Secreta fidelium crucis, p. 3. 

4 Ibid. 

* Epist. VI , Vin , XVI. — Secreta fidelium crucis, lib .11, 
part. IV, cap. 18, p. 5. , 

® Epist. vm. 

quidem verba gravissima et utilissima principes 
fatebantur, promittebantque se illi in Palaestina 
summam rerum administrandam permissuros ' ; 
reipsa vero ad peroptatum finem pervenire non 
poterat , inanibusque promissis ludebatur. Tunc , 
operis ac laboris invictus , statuit librum scribere 
quo belli renovandi rationes indicaret et exponeret 
quomodo Terra Sancta recuperari , recuperataque 
servari posset. Quem quidem librum , inscriptum : 
Secreta fidelium crucis, et Pontifice ClementeV, 
anno 1 306 inceptum , per majorem vitae partem 
perpoliendum attente curavit *. Quum autem ille 
liber scientia politica inter pretiosissima quae e 
medio aevo supersunt scripta emineat , cuique ejus 
parti singulatim necesse est studeamus , antequam 
Nostri sententiae disceptationis materia fiant. 


IV. 

Marinus Sanutus initio palam ostendit quot et 
quantis in periculis praesertim in Oriente Christiani 
versentur, imminentibus undique hostibus quo- 

• Epist. VIU. 

* Stereta fidelium crueie, p. 21. 

ram, favente fbrtuna , tn dies increscit audacia, qui- 
que in eo sunt ut religionem Christianam penitus 
aboleant. In Asia Minore et insulis prope Roma- 
niam adjacentibus Tureae dominantur; Tartari, 
qui Mahumeti fidem amplexi sunt , quique equitatu 
numerosissimo pollent < , Perside et Asia tota potiti , 
usque ad extremam Orientis partem vagantur. In 
Africa autem , tot episcoporum virtutibus olim illus- 
trata, Saraceni regnum Tunetis et iEgyptum occu- 
pant, itemque Syriam et Palaestinam In Europa 
etiam, dum Mauri regnum Granatense tenent, 
Graeci et Ruteni ab Ecclesia dissident, fidem catho- 
licam respuit rex Serviae, et Bosnia « tanquam 
haereticorum nidus est 3. » Ita Armeniae, Nubiae et 
insularum Romaniae incolis , qui incorruptam 
Christi religionem servaverunt, innumerae belluae 
imminent quae « Christianorum ossa rodunt * », 
quibusque , nisi ea quae providenda suat attente 
prospicientur , tota brevi Europa impio bello supe- 
randa est. Quae quum ila sint , certe consulen- 
dum est ut. Infidelium fractis viribus, illorum 


■ Secreta fidelium crucie , iib. I , part. V, cap. 3. 

* Lib. I, part. V, cap. 2. 

* Lib. 1 , part. V, cap. 1 . 

* Lib. I , part. V, cap. 2. 

imperium penitus dirutum evanescat , idque futu- 
rum Noster confidit , si ipsius consilia quam, celer- 
rime perficiantur. 

V. 

Ex omnibus hostibus, qui tot et tantis injuriis 
Christianos affecerunt, nemini sane dubium quin 
iEgyptiacus Soldanus maxime formidandus sit; 
quippe qui non iEgyptum modo Palsestinamque et 
Syriam regat imperio, sed et navium* equitumque 
ingenti copia valeat et Tureis foedere conjunctus 
sit , et cum Tartaris et Imperatore Constanti nopo- 
litano amicum habeat commercium > ; hic igitur 
primum armis petendus est. Id quidem sentiebant 
Almericus SanctusqueLudovicus quum olim .^^gyp- 
tum invasere ; bello autem male imprudenterque 
gesto , illis res improspere cessit : ad aliam 
igitur rationem confugiendum est. Soldanus im- 
mensis viget Opibus quse e mercibus in regna 
ejus importatis aut inde exportatis proveniunt *; 
earum autem fons ut exhauriatur, ea via uten- 

■ Marina Soldani magna. (Lib. I, part. IV, cap. 3.) 

> Sunt Lx millia hominum in equis. ( Lib. II, p. II , c, 3. ) 

> Lib. I , part. IV, cap. 4 ; part. V, oap. 3. 

* Lib. I , part. I, passim. 

dam est, qusm Syriae rerum status indicat. Ex 
quo enim Ptolemais expugnata fuit et coloniae 
Christianorum cecidere , haec regio civibus et opi- 
bus est destituta < , unde patet Soldanum impri- 
mis praepotentem hinc evadere, quod Christiani 
in ipsius regno habitent , eoque mercimonia affe- 
rant. Quamobrem non jam in .^gyptum impor- 
tandae sunt merces quibus illa indiget aut quae 
non ibi fabricantur ^ ; merces vero ex Oriente 
ductae alia via in Europam per Bagdad et Syriam 
advehendae sunt , imo ex India ipsa quaerendae *. 
Vetabitur etiam et poenis gravissimis merces in 
Asiae Minoris portubus, in Romania aut in Ar- 
menia , Hispaniaque et Africa emi , ne forte 
illuc ex iEgypto adveniant *. Vigebunt iterum 

■ Lib. I, part. II , cap. 1,3. 

3 Lib. I, passinK 

* Lib. 1, part. I, cap. 1. 

* Lib. I , part. IV, cap. 1 , 3 , 3 , 4,5. Hac ratione Veneti 
sspius hostium opes frangere conabantur ; prohibebant ne quis 
merces emeret ab eis aut ad eos adveheret; itaque, fortunis 
eversis, hi facilius opprimebantur: « Pr 2 edicti enim Veneti, 
«quando discordia oritur inter eos et civitatem aliquam Lom- 
vbardiae vel Marchi» Tervisinse , inimicos suos duplici via 
«laedunt. Prima est via levior. : non ejus arma capiunt , vel in 
«personam laedunt , vel temporalia bona subripiunt ; sed stricte 
«prohibent eorum victualia vel mercimonia quaecumque ad 
«civitatem Venetiarum transferri, aut per loca eis subjecta 

mandata quibus antea Christiani, si cum Infi^ 
delibus commercium habebant, infamia notari, 
muneribus publicis etpelli , fortunis spoliari et 
ab actibus vel legitimis prohiberi , imo et in ser- 
vitutem redigi poterant * . Ecclesia delinquentes 
excommunicatione mulctabit, ut haereticos fau- 
toresve pravitatis haereticae mulctaresolet^. Inter- 
dicetur etiam ne quis « dominus terrae vel rector » , 
haec jussa transgressos domi excipiat > ; istorum 
si forte culpa ad judicem deferatur, delatores 
tertia bonorum parte donabuntur, nec eorum 
«ktegetur delatio, insuperque eligentur' inquisi- 
tores qui haec omnia perficienda curent *. Quum 
autem hujusce modi mandata jam saepius iterata 
nec tamen servata fuerint , instruetur classis opu- 
lenta , decem constans galeis, quarum unicuique vir 
praeerit spectatissimus, cum ducentis et quinqua- 
ginta militibus, peritissimos inter nautas electis. 
Universae autem classi imperabit capitaneus qui 

•deferri, aut e contra de civitate vei districtu Yenetiarum ad 
•eas transferri. » (Lib. II, part. HI, cap. 3. ) 

‘ H»c post Syriae et Ptolemaidos excidium edicta fuisse 
memorat Noster. ( Lib. I , part. IV, cap. 1 . ) 

* Lib. I , part. IV, cap. 6. 

» Ibid. 

^ :G€Sta Dd per Francos , pp. 20 et 21. 

caeteros duces in consilium adhibeat, et si qua 
praeda facta fuerit , hanc inter se omnes divident. 
Ecclesia quidem nonnullas naves suppeditabit, et 
illi quorum plurimum interest Soldani opes everti, 
pro suis quisque facultatibus galeas suiBcient, qua- 
rum in gratiam indulgentia donabuntur. Sperare 
igitur licet in auxilium naves missuros Venetos qut 
mare iEgaeum teneant , et Genuenses , patriarcham- 
que Gonstantinopolitanum , et Cretensem archiepi- 
scopum et Cypri regem Hospitalariosque , quum 
omnes Soldano ej usque sociis inimicissimi sint <. 
Soldanus autem, rebus ita afflictis , nec unde naves 
aedificet^, nec unde milites conscribat >, jam habe-' 
bit , quum illud antea non nisi maximis sumptibus 
perficeret; hinc etiam fiet ut ad iEgyptum. omni 
ope destitutam bellaturis facilis aditus pateat. 

< Lib. I, part. IV, cap; 7. 

* Lib. I, part. I, cap. S. Hanc in .£gypto penuriam animad- 
verterunt historici. — « L’£gypte ne possMe pasdebois propre 
k ia construction des vaisseaux de mer. b ( Heeren , De la poH- 
tique et du eommeree dee peuplee de 1’aatiqwtd, vers. Gall.,. 
T.VI,p. 411.) 

> Lib. I, part. III, cap. 3. Apud ^gyptios , milites elige- 
bantur inter captivos ; quum , si Nostro credideris , < gens quas 
nascebatur in terra ^ypti non valeret pro armis, b (Ibid.) 

VI. 


In secundo libro mira quidem arteNoster exponit 
quomodo iEi^ptus invadenda simul et expugnanda 
sH , postquam omni {uraesidio mnnibusque divitiis 
Soldanus nudatus erit. iEgyptus, inquit, quasi 
janua patet < ; hunc fontem essedixms, qui arbo- 
rem alat cujus, quasi luxtiriantes rami, Syria, Pa- 
laestina regnumque Tunetis protenduntur >. Haec 
igitur primum petenda armis ; cavendum vero ab 
ea imprudentia qua usi duces antea multi rem male 
gesserunt. Postquam igitur regionis vires rationi- 
bus supra memoratis exhaustae fuerint , duobus vel 
tribus annis elapsis , mittetur exercitus qui eam oc- 
cupet. Eligetur primum imperator unus, « nam res 
ordinata unum caput requirit », qui, bellicis ar- 
tibus praestans fideique tenacissimus,» plus bonum 
Christianitatis quam proprium diligat » , et qui 
primum sibi Venetorum benevolentiam amicitiara- 


> Lib. II, part. II, cap. t. 
’ Ibid., cap. 7. 

que conciliet < . Exercitum vero constantem equitua» 
quindecim millibus trecmitisque peditibus , quibus- 
Ecclesia stipendium solvat componet una gens » 
Venetorum scilicet ; ita prsevertentur rixm et dis» 
seosiones quse saepius e gentium morumque diver- 
sitate oriuntur. Venetorum quippe regio , nautis 
referta peritissimis , adversa flumina navigando 
assuetis, omnia navibus instruendis necessaria 
suppeditando par erit ; eadem iEgypto proxima 
et soli natura similis est, et praeterea in Roma- 
nia multos habet portus in quibus interdum quies-< 
cere detur*. Ita compositus ductusque exercitus ad 
iEgypti ' littus appellet, et postquam, ne obstan- 
tibus quidem incolis navalis belli rudibus , mari- 
tima facile oppida occupaverit , Nilum etiam supe- 
rabit, ac deinde juxta maris littus et fluminis ripam 
propugnacula exstruet , renovata simul prohibitione 
ne merces commeatusve Saracenis afierantur, ita 
ut mox inedia simul et inopia pereant *. Quibus 
autem peractis, crux praedicabitur, et colligen- 
tur peditum quinquaginta millia et equitum duo 


' Lib. II, part. I, cap. 1. 

2 Ibid. 

3 Lib. II, part. I, cap. 2. 

4 Lib. II , part. HI, cap. 3. 

catn quinquaginta navibus < , qui primum cum 
Tartaris et gentibus Orientis inita societate, bel- 
lum incipiant. Exercitus autem non terra incedet 
propter vise longitudinem et annonae difficultatem . 
namque Petrus Eremita et Godefridus Bullonius 
olim hancce viam non nisi adjuvante Deo feliciter 
tenuerunt ^ ; neque per Armeniam iter est haben- 
dum , namque Hierosolyma inde petentibus fervida 
deserta superanda essent, in quibus, ne castellis 
quidem exstructis , commorandum esset , quum 
hujuscemodi expeditio non nisi magna impensa 
fieri posset , et bellicosi Syriae incolae Christianis 
essent occursuri *. Nonnulli arbitrantur primum 
Cyprum occupandam esse, ut ibi vires , si tempus et 
res poscant, reficere liceat, aut per regnum Tunetis 
iEgyptum adeundam ; errant autem , etenim in hisce 
viis Sancto Ludovico semel atque iterum perdere 
operam accidit *. ^gyptus igitur recte primum 
navibus invadenda : sic enim , inquit Noster, lon- 
ginquae viae labores effugias , et praeterea in ^Egypto 
purus aer, salutaris aqua , vicius abundans, im- 

‘ Lib. II, part. I, cap. I ; part. IV, cap. 27. 

* Lib. II, part. II, cap. I. 

3 Ibid., cap. 2 . 

^ Ibid., cap. 3. 

belles incolae Exercitui autem jam a Venetis 
occupatas arces opesque regionis semirutas in- 
venienti , nihil aliud agendum supererit quam ut 
facilem absolvat victoriam > . Interea Nubaei , Armenii 
et Tartari in Christianorum partes legationibus et 
muneribus adducti , alia ex parte Saracenos aggre- 
dientur, et ab Hispanis bellum renovabitur Nil 
dubium igitur quin tot ab hostibus obruti toto 
terrarum orbe occumbant Infideles. JSgyptus et 
Syria primum occupabuntur, et quia « extirpata 
radice oportet quod necessitate rami arescant », 
regiones omnes quas nunc Mahumeti sectatores 
sub ditione tenent rursus Christianorum fient *. 
Occidentem versus , ex Hispania Saraceni expellen- 
tur ; in Oriente vero Graeci haeresim repudiabunt , 
in sua deserta Tureae rejicientur, et Terra Sancta 
perpetuo in libertatem vindicabitur 

In bac secunda parte quae caeteris longe praestat , 
omnia quae objici possint Noster refellit. Cruce- 
signati , mari navibus obsesso et cum Venetis 


* Lib. II, part. II, cap. 1. 
^ Lib. II, part. I, cap. 3. 

3 Ibid. 

4 Ibid. 

5 Lib. II, passim. 

commercio indesinenter habito , rerum omnium 
prsesertimque victualium copia fruentnr < , dum 
iGgyptus , ab omnibus regionibus aut per deserta 
aut [)er mare diq uncta , auxiliis omnino destituta 
erit. Neque id formidandum ne Infideles igne aut 
eatenis fluminis defendant aditum , quum ejus 
modi obstacula superari queant ^ ; nec Soldanus 
ab alveo avertat Nilum , qui aversus imperio 
exitium . traberet 3. Cujus tamen si brachium 
averteretur , aggeribus unda extrudi , et praeterea 
propugnacula e ligno exstructa alibi facillime 
collocari possent *. Noster postea , vel minima 
scrutando , copiosissime disserit de navium numero 
et forma, de nautarum numero , de regionibus ubi 
conscribi possint, de stipendio commeatibusque 
cuique militum tribuendis , de armis suppeditan- 
dis , de auxiliis ad aegrotantes afferendis ; fusius 
vero considerat quomodo in iEgypto rerum copia 
servari possit; denique manifestum est bujusce 
libri auctorem altius rem perscrutatum esse , omnes- 
que secundos adversosve providisse eventus , et 


^ Lib. II, part. III, cap. 4. 
^ Lib. n, part. IV, cap, 1. 
s Ibid. , cap. 2 et 3. 

4 Ibid. 

quibuslibet adfninistt'atoris pid^iticique viri virtuti- 
bus ornatum exstitisse < . 

VII. 

Quum autem morbus expulsus est , id imprimis 
cavendum est ne recidivus occurrat > ; parum igitur 
proficeretur, JElgypto et Palaestina recuperatis , nisi 
eae diligentissime servarentur. In tertio libro me- 
morat Noster quomodo id fieri possit , postquam ab 
origine mundi usque ad praesentem aetatem Palaes- 
tinae historiam evolvit. Eligetur primum rex unus , 
prudens , usu exercitatus , integer , temperans , 
virtute omni ornatus , qualis erat Godefridus , quia 
ad regis mores subditorum mores informantur , ut 
ait poeta : 

Componitur orbis 

Regis ad exemplum; nec sic inflectere sensus 
Humanos edicta valent ^ quam vita regentis 

Principes autem et barones noo jam mollitie 
et luxu diffluent , non mulieribus tradentur princi- 
patus, ac populus, nebulonibus expulsis et inqui* 


^ Lib. II, passim. 

* Secreta fidelium crucie, p. 9. 

* Lib. III, part. XV, cap, 17. 

sitoribas ab haereticis poenas exigentibus , ad me- 
liorem frugem revocabitur. Providendum autem ut, 
si bellum exoriatur , omnia secundum artem dis- 
posita sint; arma Saracenis auferantur ; Palsestinse 
incolae , firmata disciplina militari , exercitentur ; 
regio instruatur propugnaculis , et in praeliis mi- 
lites praeceptis Romanorum a Nostro memoratis 
utantur * . Denique data mercatoribus libertate 
concessaque peccatorum remissione, in Palaestinam 
Summus Pontifex colonos arcesset , quibus « sub 
annuo certo censu » terrae tribuantur , et quorum 
intersit regionem totis viribus defendere*. Quae 
quidem omnia si sedulo servata fuerint , nil dubium 
quin Terra Sancta , crucesignatorum armis quae- 
sita, incolarum virtutibus servata defensaque, in 
perpetuum Infidelium dominatione liberetur. 

VIIl. 

Marinus Sanutus, quum ad propositum per 
multos annos animum intendisset, absoluto per- 
fectoque opere, anno 1321, Summum Pontificem 


* Lib. III, part. XV, passim. 

^ Lib. III , part. XV, cap. 25. 

Johannem XXII adiit. Narravit ipse quidquid in 
colloquio dictum factumque fuerat. Summo Ponti- 
fici ad quem se a libera voluntate contulerat » , duo 
libri exemplaria obtulit, ornata tabulis quatuor 
geographicis quibus mare et terra , Internum mare 
et Sancta Terra iEgyptusque descripta erant. Hunc 
summa cum benevolentia Pontifex excepit , et quum 
operis hujus partem ab auctore ipso perlectam au- 
divisset , totum a quatuor viris eruditis recognosci 
jussit' , qui non multo post sententiam suam declara- 
vere. Illis quidem consilium Sanuti comprobabatur; 
poenae autem mercimonia ad Saracenos afferentibus 
indictae graviores videbantur ;cseterum quidquid ab 
auctore propositum erat tantae Christianitati utili- 
tatis esse censebant, ut crucem sine mora praedicari 
vellent Inceptis igitur favente Summo Pontifice, 
oifaii Noster omisit ut reges et principes ad propo- 
situm perficiendum adduceret ; itaque principibus 
librum misit , iterum omnes Orientis Occidentisque 
regiones perlustravit, plurimas denique litteras 
scripsit quibus ardorem exstinctum refoveret, quum 
omnes gloriae simul et religionis amore ad Sanctam 
Terram recuperandam incitari opus esset. 

* Secreta fidelium crueit , p. 1 . 

3 Ibid. , pp. 3 et 4. 

IX. 


Hasce Nostri epistolas quas in secundo Gestorum 
Dei per Francos volumine Bongarsius in lucem 
protulit , exceptis quibusdam nondum editis < , 
maximi momenti non immerito dixerim , quum in 
eis de Europae et praesertim de Italiae statu quarto 
decimo saeculo multa notatu digna legantur. At, 
in Orientis partibus , in dies barbari procedebant ; 
Armenia cujus incolae Christianam fidem retinue- 
rant, ne defendebatur quidem, et propugnaculis 
eversis, Infidelium vectigalibus gemebat obruta 3. 
A Tureis vero , nemine obstante , perpetuo lacesse- 
bantur Achaia, Naxos, Euboea caeteraequeRomaniae 
insulae 3, quarum rapti incolae in servitutem redige- 
bantur ; quin etiam Romaniam ipsam et Italiam 
depopulabantur barbari, qui in terras incursare 
solebant , et qui recenter quinque et viginti millia 

> Epistolae quae desunt apud Bongarsium manuscriptae in 
abbatis Canonici bibliotheca servantur. fBiogr. univers.^ 
vo SanutoJ 

« Epist. 1,11, IV, V. 

3 Epist. ni , XVII , XX, 

hominum occiderant *. Graeci autem schismatici 
adeo non in certamen veniebant, ut contra ne pro- 
priis quidem periculis commoverentur ; a Venetis 
et Templariis nonnullae quidem naves fuerant 
instructae , verum propter Genuensium simultates 
et odia parum profectum fuerat. Quum propterea 
in eo esset Christianitas ut aboleretur, attente invi- 
gilandum et totis viribus enitendum jure censebat 
Marinus Sanutus, idque quomodo fieri posset in 
litteris dictitabat. Vetandum erat, ut suaserat in 
libro Secretorum fidelium crucis, Soldano merces 
afferri, dum classis, cui dux praeesset peritissimus, 
adjacens prope Romaniam et Armeniam mare cus- 
todiret, ita ut Armeniae rex eversa castella erigeret, 
nec jam vectigalia solveret ; Latinis libere cum 
Orientis gentibus negotiari , itemque Terram 
Sanctam peregrinis visitare liceret , et inde quaes- 
tum facerent Christiani , nedum proprias exhau- 
rirent opes 3. Quum autem haereseos causa Latini 
et Graeci inter se dissentirent , arbitrabatur Noster 
fructuosum bellum incipi non posse, nisi prius 
discordantes ad concordiam redirent. Quid ea de 

• Epist. XX, XXI, xxin. 

* Epist. I, V. 

re sentiret Marinus Sanutus aliquoties Imperatori 
Graecorum * aut regibus et praelatis Orientis expli- 
cavit, idque asseruit fore ut firmaretur Graecorum 
imperium et principes ad bellum inchoandum inci- 
tarentur , si ambae primum Ecclesiae reducerentur 
ad pacem , quod quidem facillimum videbatur , 
quum de verbis magis quam de rebus ipsis discep- 
tatio esset Ex epistola. Caphensi episcopo scripta 
et dignissima quam mediteris , constat Imperatores 
ideo Latinis infensos fuisse quod timerent ne primo 
belli impetu Constantinopolis obsideretur evertere- 
turque imperium , ut quondam in Gallorum con- 
cilio propositum , posteaque a Venetis et Gallis, erat 
effectum. Quae in diluenda totam Noster conferebat 
operam , iEgyptus invadenda est, inquit, omittenda 
autem Romania. Nonnulli quidem hanc regionem 
primum occupandam esse arbitrati erant ; ipse au- 
tem in concilio Gallorum regis cui barones aderant, 
exitiosissimum incepto fore hujusmodi propositum 
validissimis comprobavit argumentis. Aiebat enim 
haud difficile Graecorum Imperium in ditionem 
Latinorum redactum iri , putabat autem fore ut 


' Epist. VI, VII, IX. 
Epist. IX. 

bfevi db ipsis amitteretur, propter barbarorum et 
imprimis Tartarorum vicinitatem. (Jtque illud ser- 
varetur, nonne perstaret tamen et vigeret incolarum 
odium, quemadmodum olim evenit in Cypro et 
Creta , Athenarumque ducatu et Amorese princi- 
patu, ubi « forte aliquando ostendunt se esse alicubi 
» fideles Ecclesiae ore , tamen non corde , ut publice 
» fertur? » Ut igitur Latini Constantinopolim 
omittant et cum Imperatoribus amicitiam conjun- 
gant, necesse est concordes fiant Ecclesiae; restituta 
enim fide catholica , reges odia exuent , atque ipse 
CarolusYalesius non jam impmum sibi vindicabit, 
dum quid commodi haeredes accipiant * . Non vide- 
tur autem Nostrum in Oriente rem ex sententia 
gessisse; Veneti quidem nonnullas naves suppedi- 
taverant, sed a principibus deinde derelicti sunt. 
Insuper Imperatores, pollicendo Graecos errores 
abjecturos, reges pontificesque decipiebant, et 
merito Latinis diffidebant qui ideo tantum ab 
evertendo Graecorum Imperio absterrebantur, ut 
ex epistola supra memorata patet , quod Constanti- 
nopolis armis quaesita servari non posset. 

Neque in Occidente Marinus Sanutus operae 


• Epist. VIII. 

pepercit, quippe qui, libro pr»tnis8o , Anglorum 
regi scripserit * et a Pontifice auxilium flagitaverit 
qui , Ecclesiae periculorum immemor .Christianorum 
cismarinorum negotiis nimis studeret a. Cardinales 
etiam obsecravit et Italiae principes, praesertimque 
Neapolitanorum regem cujus conciliis interdum 
aderat, cuique imprimis propter vicinitatem bar- 
bari imminebant. Italia autem, dissidiis laborans, 
bellis civilibus flagrabat : Ludovicus , Boiariae rex , 
idem ac praedecessores affectans imperium , Italiam 
invaserat ut ferrea corona potiretur , et victor 
exceptus fuerat ab incolis civitatum qui Gibellino- 
rum partes erant amplexi , a Romanis praesertim 
qui ex Imperatorum in urbe sua habitatione 
maximam percipiebant utilitatem 9 . Praeteroa , 
Italiae populi , « sine freno , venenosi et audaces * » , 
ex Germanis libertate recuperata , inter se dissen- 
tiebant; Lombardia a Galeaccio qui cum Venetis 
bellum gerebat, Tuscia vero a Castruccio perturbata 
aestuabat , unde Venetorum et Neapolitanorum com- 
mercio ingens detrimentum afferebatur Sanutus 

• Epist. VI. 

* Epist. I. 

8 Epist. XVI , XVIIL 

^ Ibid. 

» Epist. III. 

hic noilnulla refert quibus Italiae gentes ad pristinam 
concordiam revertantur. Necesse est , inquit , ut 
opera regum Galliae et Neapolis et comitis Hannoniae 
qui regis Boiariae socer est<, Ludovicus , excommu* 
nicatione levatus, ingratiam redeat cum Summo 
Pontifice , qui temporalia sibi minime servanda jam 
non peroptabit Oportet Andegavenses et Arago- 
niae reges , qui de Sicilia certant , pacem inter se 
componant , quum Siciliae rex regiones armis 
quaesitas retinere non valeat 3. Atqui Sanutum 
fugere non poterat primum in Gallia crucem' olim 
praedicatam , a Gallis praesertim sacra bella suscepta 
et Gallorum regem ultimum Palaestinae recuperandae 
causa bellum gessisse; nihil itaque omisit utillorttm 
rex et barones proposito accederent, ipsiqueauxi* 
liarentur. Venit igitur in Galliam, ubi * Hanno- 
niae et Flandriae comitem ,Willermum , et Gual- 
terium conestabularium , Lndovicumque , comitem 
Claremontensem .etRobertum , Arveniae comitem*, 
adiit ; comiti etiam Mimatensi scripsit , propter 

1 Epist. XVI. 

2 Epist. XVII. 

» Epist. XVII, XVllI. 

^ Epist. VI. 

5 Epist. VII, VIII. 

Italiae dissensiones et « mercationum subtractiones , 
«regnum praeclarum Francise non modicum pati de- 
«triinentum » , eumque oravit ut proposito faveret*, 
deniqueGallorum regi Philippo lY epistolam misit, 
quam propter oratoris vim et facultatem oratoris 
hic exarandam censuimus 

« Ramembranze k Ia Royale Majeste faicte hum- 
» blement et devotement par Marin Sanud , dict 
«TorxeI , deVenise, lequei vous pr^senta les livres 
» et les mappemondes pour conquerre et tenir Ia 
» Terre Sai nete et les terres circostans k icelle. Et 
«dict queee seroit plus legbre chose k vostre haulte 
«Majestd d’avoir Ia seigneurie du monde et gagner 
» Paradis que ne fu k Alexandro qui fu Sire du 
«monde, en suivant Tordonnance et Ia manikre 
» que cj-aprks s’ensuit : 

«Primo , que vostre haulte Seigneurie encom- 
» mence ia besongne du voyage d’outre>mer , en Ia 
« manikre qu’ii est ordonne ou en Ia manikre qu’il 
» piaira k vostre haulte Seigneurie ; et si ce ne se 
«peult faire k present en tant grand quantit4 de 
«gens, qu’elie se face k tout le moings de dix 
« galees bien armees k GGL hommes pour chascuue 

• Epist. IV. 

^ Secreta fidelium crucis, pp. 5 et 6. 

»gal4e pour garder la mer et trois cents hommes 
»a cheval et mille de pied de bonne gent pour 
» garder la terre d’Arm^nie. Car trop seroit grand 
«dommage et grande honte k toute Chrestiente si 
» celle terre se perdoit. 

» Secundo , que vous procurez par devers nostre 
» Saint Pere le Pape qu’il envoye ses messages 
savecques les vostres par toute Gbrestient4, que 
»si comme la Terre Saincte doibt estre de fraux 
» Cbrestiens, que chascun en soit r^uis. Etselon 
» ce que chascun y mettra, il aura sa part de la 
» terre. Et que tout l’avoir qui en sera cuilly , sok 
»mis en Heu seur et sauf, et qu’il ne se puisse 
» despendre qu’au sainct voyage. 

» Tertio , qu’ii plaise k vostre hauite Seigneurie 
sdavoir amitie et compagnie avecques le Duc et 
scommun de Yenise. 

p Quarto , que vous mettez pour vous capitaine 
pde Fost qui quii vous semblera qui bon soit, et 
p qu'il suive Fordonnance des livres que je baiilay 
pa vostre hauite Seigneurie. 

» Et si vostre hauite Seigneurie faict ceste 
pchose, je ne doubte pas, avec Fayde de Dieu , que 
»le roy Robert, le roy Fr(ideric de Secilie et FEm- 
ppereur de Constantinoble , seront obeissants k 

» vous en toutea choses qui seront raisonnables. Et 
»par ceste voye pourrez vous conquester Ia Terre 
s Saincte et les autres terres circostans a icelle, et 
kle remenant du monde ne se pourra desfendre 

• contre votre haulte Seigneurie, selon que vous 

• pourrez veoir par les livres et mappemondcs 

• dessus dictes. 

» Au premier article respond ledit Marin Sanud : 

• que si aucuns disoient que Tarmement fust trop 

• petit, dict qu’avec Tayde de Dieu seroit assez 

• suilfisant pour ceste achaison. Car il trouveront 
» de Ik en Cypre , en Rodes et bs autres isles de 
» Romanie bien jusques a dix galees bien arinees qui 
» se mettront tous tens en Ia compagnie des vostres. 

• Et encores plus , les isles dessus dictes pourront 

• bien ayder d’aulres dix gal4es, pour ung brief 
» temps. Et encores se treuvent moult de fois de la la 

• mer grand quantite de gal^ de marchands dont 

• Ton se pourroit aucunes fois bien ayder des autres 

• dix, et sp^ciaument qui ordonneroit bien les 
» marchands : si quavec Tayde de Dieu la mer 
» seroit bien gardee. Les isles de Cypre et de Rodes 

• pourront bien ayder Armenie continuellement de 

• CCCL hommes cheval , et moult Chrestiens qui 

• orront ceste chose leur feront secours et ayde. 

• Pour laquelle cbose , raisonnableinent Ia terra 
» d’ Armenie , de Cypre et de Rodes et des autre» 
» isies de la mer seront d^fendues et gard^es , et le 
npouvoir des entrdes du Soudan affoiblira moolt, 
»dont il aura moult grand dommage. Et tout le 
opeuple des Francs Cbrestiens qui sont d^esperez 
» de ce que aucune cbose ne se faict , se conforte- 
» ront moult , et donneront plus largement du leur 
» pour secourir et ayder la Terre Saincte. Et se au- 
« cunechosenese faict assezbribment, li peuple des 
«Cbrestiens sera desespere , et toute la Chrestiente 
«sera en grand perii. Et speciaument Ia Chres- 
«tientd de del4, si vostre haulte Seigneurie et 
«benlngnlte n'y met brifement rembde et ayde. » 
Aliquantisper Sanuti inceptum ex sententia suo 
«edere visum est ; barones enim multa polliciti sunt , 
annoque 131 2, PhilippusTV edicto sanxit ne, quem- 
admodum Noster peroptabat , merces aut arma 
Infidelibus deferrentur < . Serius etiam Philippus V 


‘ Rex, postquam majorum edicta memoravit , quibus veta- 
bantur Christiani cum Infidelibus commercium facere, eaque a 
mercatoribus sprete denuntiavit, rursus prohibet ne pueri et 
puellffi, arma, equi, ferrum, panni pretiosi, etc...... regno 

•extrahantur , et hostibus fidei deferantur. Addit : « Hae sanc- 
«tione pragmatica statuentes quod personas talium qui ad 
» hostes fidei res sic prohibites , vel earum aliquas detulisse 

regi Angiorum de Terra Sancta recuperanda 
scripsit « , et Garolus lY naves statuit mittendas quae 
Latinorum cum Saracenis commercio totis viribus 
obstarent * ; nonnulli etiam crucesignati Yenetias 
se contulerunt ^ ; nihil autem ultra effectum est » 
et principes propriis rebus intenti Sanuti proposU 
tum obliti surit Tunc ille in litteris quae tristitiae 


9 noscentur , vel in posterum deferent quoquomodo ^ cuiii 
» bonis eorum omnibus propriis , et quae in via ad hostes sunt 
» deferendae , banno regio volumus subjacere ; res vero quae de 
9 regno nostro extractae fuerint vel fraudulenter in via positae 
9 extrahendi , ipso facto fisci nostri rationibus volumus applL 
cari. » ( De Lauri^re , Ordonnances des Rois de F rance de la 
troisieme race , anno 1312, T. I, pp. 505 et 506.) Eodem 
edicto manifestum est, ut infra demonstrabitur, tunc temporis 
religionis studio populos minus esse commotos; fatetur enim 
Philippus IV a nonnullis arcana et secreta fidelium « super 
facto passagii Terrae Sanctae hostibus revelata fuisse. » 

Eodem anno, habitum fuit Lutetiae Parisiorum concilium in 
quo Philippus cum filio et baronibus crucem accepit. (Michaud, 
Biblioth. des croisades y part. 11, p. 6ZS ex Annalibus medio^ 
lanensibusy auctore anonymo, ap. Muratori, Scriptores rerum 
Halicarum, T. XVI.) 

* Michaud , Bibliotheq. des croisades^, part. II , p. 882 , ex 
Act. Rym. 

2 Michaud , Biblioth. des croisades, part. I, pp. 434-435. 

3 Sanuti epist. XVI. 

4 Ipse Pontifex Johannes XXII regibus Franciae et Angliae 
annis 1318 et 1319 scripsit , ut eos a proposito deterreret ; 
Eduardo mandavit , ut pacem domi confirmaret, priusquam 
susciperet iter. (Raynald. , Annales eccles, , anno 1319, N® 190 

monumenta supersunt , dolorem in questus effun- 
dere , narrare quomodo Romaniam et insulas vix 
a Venetis et Genuensibus servatas barbari lacesse- 
rent vastarentque ; invehi in reges , qui , religionis 
immemores , aut silerent , aut inania pollicerentur. 

« Sed, proh dolor ! », inquiebat moerens, « in isto 
» sacratissimo negotio dormiunt quidem multi quo- 
» rum oculi mundanae possessionis pulvere sunt 
«gravati.... *. A minore usque ad majorem omnes 
«dormiunt in bac causa ;... temporalia coelestibus 
» praeponunt , unde multi , licet cum fletu dixerim , 
«porcis quodam modo similes sunt facti Deni- 
que animum fractus et taedio confectus , id solum 
rogavit ut Armenia septem aut quinque navibus 
protegeretur 3 , qui plim Christianos omnes sibi 
auxiliaturos esse speraverat *. 

In epistola ad Philippum Y missa , Johannes bellum fieri posse 
negabat, ideo quod Europae simul et Orientis regiones sedi- 
tionibus et bello flagrarent. (Fleury, Hist. eccUs,, Liv. XCII, 
chap. 46.) Jam, anno 1311, multi Christiani Romam convene- 
rant, ut susciperent iter; Summus autem Pontifex eos jussit 
domum reverti. ( Michaud, Bihlioth, des croisades, part. III, 
p. 4, ex Annalibus Henrici Steronis.) 

» Epist. III. 

2 Epist. IV. 

^ Secreta fidelium crucis ^ p. 7. 

4 Epist. IV. Quanti referret ut Armenia a Christianis defen- 

Qusedano a Sanuto scripta superest epistola qu» 
testatur illum usque ad annum 1329 duxisse 
vitam * ; abhinc autem de viro nihil memoriae tra- 
ditum est, ao verisimile crediderim illum obscura 
morte exstinctum esse , postquam incepta derelicta 
vidit a principibus quorum auxilio confisus altiora 
animo cogitaverat. 


X. 

Nunc autem quum Sanuti vita et scriptis , qui 
fuerit , satis superque demonstratum est , non abs 
re erit, quid valeret illius propositum, exquirere. 

Animadvertendum imprimis merito crediderim 
quanto Noster rei politicae scientia aequales inter 
emineat ; quae in libro Secretorum fidelium crucis 
proposuit de mercimoniis Infidelibus auferendis et 
de expugnanda iEgypto, 6a quidem jam antea 


deretur Noster plane intellexerat t « Inter Asiam Minorem et 
Dterram subjectam Soldano est media Armenia ; qua adepta , 
nSoldani potentis et Turchorum aliorumque Saracenorum , 
nqui sunt circa partes illas, invicem munirentur, tuncque 
«crederent posse resistere Tartaris qui dominantur Persis et 
«Caldes. » {Secreta fidelium crucis , p. 7.) 

‘ Tiraboschi, Storia della letteratura italianas in Modena 
1789, T. V, p. 461. 

in lucem prniata fuerant; quanto autem Sanutus 
ingenii altitudine caeleris vel scriptoribus vel 
ducibus praestat! Saepe enim, quum reges, tum 
Summi Pontifices , vel legibus vetuerant merces , 
ligna , arma , servosque praesertim Saracenis ads- 
portari * ; nulli autem in mentem venerat ita 
Soidani diruendas opes mercimoniaque per viam 
aptiorem transferenda. Prohibitum quidem fuerat 
impiae religionis odio et nominis Christiani reve- 
rentia ne commercium cum Infidelibus habe- 

‘ Hancce prohibilionem plurima testantur. Decimo saeculo , 
Veneti qui jam cum Orientis gentibus negotiabantur, probi* 
buerunt ne ferrum , ligna aut arma deferrentur Infidelibus. 
(Michaud, Hist, des croisades, T. I , p. 28 .) Godefridus, 
postquam Hierosolyma expugnata sunt, neglecta saepius edicta 
renovavit. (^Assises de JSrusalem. Paris, imprimerie royale, 
1843 , T. II, p. 45 .) In Lateranensi concilio ( 1179 ), haec 
Alexander III decrevit : « Infideles et impii Christiani qui 
» Saracenis arma, ferrum et lignamina galearum deferunt, 
»et ad impugnandum Christianos necessaria subministrant, 
vvel in galeis eorum sive in pyraticis navibus curam guberna* 
ationis exercent, excommunicationi subjecti sunt, ac rCrum 
«suarum per principes seculares privatione mulctari et ca- 
» plentium servi fieri censentur. » ( Secreta fidelium erucis , 
lib. IU, part. IX, cap. 4 .) Sanctus Ludovicus dicebat anno 1 254 : 
« Arma tamen Saracenis deferri prohibemus , et tam victualia 
«quam res alias , omni tempore quo Christianis guerram 
«habebunt. « ( Ordonnances , T. I , p. 74 . ) Denique omne 
commercium cum Infidelibus a Clemente V vetitum fuit 
anno 1307 . (Heeren, Essai sur Vinfluence des croisades^ vers. 
Gall., p. 364 . Paris, 1808 .) 

retur, nec his servi traderentur; multo autem 
majora Noster amplexus est. Si mercimonia , in- 
quit, non jam in .^gyptum confluxerint, neces- 
sario Soldani vires exhaurientur, qui nec naves 
instruere, nec milites conscribere possit, atque 
ita ^gyptus facillime invadetur, dum merces alia 
via expeditius translatae minori pretio ementur, 
dumque mercatoribus recta cum Indis negotiari 
licebit < . Quae quidem quum rationi maxime sint 
consentanea et certe possint perfici, nonne mi- 
reris quarta decima aetate exstitisse virum qui de 
commercio et rebus publicis talia cogitaret sua- 
deretque? Quod si ad Nostri propositum de Terra 
Sancta, per iEgypti occupationem , recuperanda , 
respexeris, consilium jampridem ab aliis initum , 
hunc tantummodo rursus edidisse constabit; quae 
autem caeteri praesenserant quanto prudentius evol- 
vit , et quam reipublicae gerendae peritum se praes- 
tat ! Quo tempore bellum primum in Oriente gestum 
est, Raimundusde Agiles narrat habitum esse inter 
Christianos concilium , in quo nonnulli dicebant : 
« Non eamus ad praesens in Jerusalem , sed versus 
»i£gyptum et Babyloniam ; et si , per gratiam Dei 
«superare poterimus regem iEgypti, non solum 
* Secreta fidelium crucii, passim. 

» Jerusalem , verum etiam Alexandriam et Baby- 
• Ioniam et plurima regna obtinebimus *. • 
Ab hoc autem incepto destiterunt crucesignati , 
ne forte per ignotas regiones iter haberent , ubi 
omni auxilio destituti vagarentur ^ ; sed ad iliud 
propositum Christiani serius reverterunt. AI- 
mericus, iEgyptiorum inter dissidia, iEgyptum 
invasit , baronibus licet obstantibus , plurimasque 
civitates oppugnavit 3. Frederico I interempto, 
quidam inter Arabes Gallorum regi asseruit , expu- 
gnata primum iEgypto, certiorem fore Palaestinae re- 
cuperationem , nec multum abfuit quin Richardus 
suadenti pareret *. Quum autem quartum sacrum 
bellum statutum est, Innocentio III placuit ut, 
Syria omissa , crucesignatiiEgyptum appei lerentur » , 


1 Raimundi de Agilefs Hist. HierosoL , ap. Bongars.» Gesta 
- Dei per Francos , T. 1, p. 173. 

* Ibid. 

» 'Willermi Tyrensis Hist,, lib. XIX et XX , ap. Bongars, 
Gesta Dei per Francos , T. I. 

* Qum quidem facta narrantur in opusculo quod Leibnitius 
de occupanda ^gypto Ludovico XIY obtulit , et de quo infra 
agetur. ( Michaud , Hist, des croisades , T. V, p. 488.) E? 
Leibnitius hauserat forsan a Paulo ^mylio Veronensi , De 
rebus gestis Francorum, ( V. Michaud , Bibi, des croisades , 
part. III , p. 309. ) 

^ Ibid.; Secreta fidelium crucis, lib. II, part. II, cap. 9; 
Michaud , Hist. des croisades , T. III, p. 312. 

et sexto bello exorto , si cuidam inter scriptores 
qui res a Saracenis gestas narraverunt credideris , 
concilium habitam fuit Ptolemaide in quo inulti 
dicebant : « Quidni imus in iEgyptum , quum hac 
» regione subacta , facillime provincias olini armis 
» quaesitas repetere licebit < ? » Denique Sanctus 
Ludovicus hoc quoque sibi constituit iEgyptum 
occupare, quippe qui Palaestinam ^Egypti domi- 
toris praemium futuram esse arbitraretur. Tanta 
autem adortis , quum propter temeritatem , tum 
propter imperitiam res improspere cessit. E supra 
memoratis, Noster profecto nihil novi excogitavit,* 
at primus intellexit quanti esset momenti ^gyptus 
inter diversas orbis veteris partes media , quan- 
taque Christianis utilitas futura esset , si regionem 
a Persis , Alexandroque et Romanis olim expetitam 
sub ditionem redigerent. Willermus Tyrensis non- 
nulla quidem de Alexandria et de commercio apud 
iEgyptios habito retulerat * ; Noster autem de iis- 


* Michaud, Btbl, de$ croisadeSy part. IV, p. ex Ibii- 
f^rat. 

2 Lib. XIX , 26. « Sita est autem quantum ad celebranda 
» commercia commodissime.... De superioribus autem .flSgypti 
» partibus per fluenta Nili, omnimodorum alimentoruto copiam 
» et rerum pene omnium suscipit ubertatem. Verum et de re- 
» gionibus transmarinis , si qua sunt quse .^gyptus non habet , 

dem minutissima quaeque perscrutatur, et curiosius 
exquirit quid inde sit profuturum , postquam, quo- 
modo iEgyptus sit invadenda , accurate admodum 
disseruit. « Terra », inquit , a est magis frugifera et 
delectabilis quam reperiatur in mundo < » ; sanus 
ibi aer, probatissima aqua, magna frugum et 
fructuum copia , propter Nilum uberrima tellus ; 
hic cum Indis commercium facile, hic etiam 
mercium vectura facilis et magna rerum pre- 
tiosissimarum vilitas est 3. Prseterea iEgyptus 

» navigio omnis opulentia ministratur ; unde amplius qualibet 
» urbe maritima omnibus commoditatibus dicitur abundare, 
n Ad hsBC ex utraque India , Saba , Arabia , ex utraque etiam 
» nihilominus ^thiopia , sed et de Perside et altis circumadja- 
X» centibus provinciis^ quidquid aromatum , margaritarum., 
I» orientalium gazarum et peregrinarum mercium , quibus 
» noster indiget orbis , per mare Rubrum , unde gentibus illis 
» ad nos iter est, in superiores partes :£gypti , ad eam urbem 
» qusB Aideb (Aden) dicitur, super ripam ejusdem maris 
» infertur; id totum ad flumen et inde Alexandriam descendit. 
» Sic ergo Orientalium et Occidentalium illuc fit concursus 
«populorum ; estque eadem civitas forum [mblicum utrique 
»orbi.» 

^ Sanuti epist. XVI. 

s Lib. Ii , part. II , cdp. 3, 14 et passim. Saraceni quoque 
quanti momenti esset ^yptus intellexerant. E quodam inter 
historicos qui res ab eis gestas scripserunt, Ibn-Aboutal, 
Schircou dicebat suis ^Egyptum pulcherrimam esse Imperii 
provinciam, quum fons divitiarum esset nunquam exhaurien- 
dus. (Michaud, Biblioth. dea croisades , part. IV, p. 134.) 

firaiissimum Soldani stat propugnaculum ; heec 
igitur invadenda. Abs re quidem esset iterum 
explicare quidquid de viis et exercitibus supra fu- 
sius diximus ; nobis autem si concedatur nullum 
antea consilium attentius prudentiusque reges 
iniissc, videamus quid e Nostri proposito exori- 
turum fuisset , si principes quam illi fidem dede- 
rant praestitissent. Quum quidem ex Ptolemaeorum 
historia pateat iEgypti dominatores Palaestinam 
quoque et Syriam facillime sub imperium rede- 
gisse, jure Noster asseruit, expugnata ^Egypto, 
liberatum iri Palaestinam * ; praeterea liberum cum 
Orientis regionibus vel remotissimis commercium , 
et penes Venetos rerum in Oriente arbitrium 
fuisset , quippe qui , per mare Internum navibus 
imperium exercentes , soli fortasse cum Indis , 
uEgypto potiti., negotiati fuissent Propositum 


‘ o Et satis verisimile est inquit rectissime Noster, « quod 
» subjugata terra iEgypti , terra promissionis se tenere non 
wpoteritquin vestr» dominationi subdatur. » (Lib. II, part. I, 
cap. 3.) 

2 Jacobus Filiasi, in Rieerche storico critiche, eadem asse- 
rit : «Se lo avessero fatto, el traffico dell’ Indie Orientali forse 
non sarebbe fuggito dalle loro mani. «> ( Ap. Daru, Hiit. de 
Venisty T. IU, liv. XIX, p. 76. ) Heeren quoque censet 
^ypti possessionem necessariam fuisse ut Palastina servari 
posset. (Eisai $ur Vinfluence des croisades, p. 32. ), 

igitur et quid inde ori turum esset perpendenti, 
ingenio magnus quidem Sanutus; sed quae postea 
evenerunt intuenti multo major sane videbitur. 
Veneti enim , qui Nostri primum flagitationes neglU 
geiiter audierant, serius quum Lusitani novum 
iter ad Indos invenerunt , quuinque Albnquercius 

I 

Nilum avertendum sibi proposuit, miserunt clas-' 
sem quae Tureas adjuvaret , tanti momenti sibi 
iEgyptum esse, mutatis animis, arbitrabantur < ! 
Cardinalis Ximenes inter Hispaniae , Lusitaniae 
et Angliae roges foedus composuit quo Tureis 
iEgyptus auferretur ; verum illius incepta , exstincto 
Ferdinando, perflei non potuere >. Quum vero 
Ludovicus XIV, in bello adversus Batavos , mox 
Rhenum superaturus esset , opusculum ei misit 
Leibnitius in quo easdem atque apud Nostrum sen- 
tentias non sine quadam admiratione deprehenderis. 
Leibnitius enim eversum iri Batavorum potestatem 
sentiebat, dummodo ^Egyptus invaderetur. Easdem 
ille ac Sanutus rationes proferebat ; iEgyptum , 
hanc Orientis Hollandiam , oculum regionum , 
matrem frugum et commerciorum esse dictitabat , 

• Daru , Hist. de Venise, T. III, p. 114. 

3 in opusculo Leibnitii memorantur. ( Michaud , Hiet, 
dee enieadee, T. V, p. 489 . ) 


Digitized by LjOOQle 



54 


ct , compluribus de situ et solo relatis , maximam 
inde Christianitati utilitatem orituram esse pol^ 
licebatur; Turearum enim erutis opibus, liberum^ 
cum Indis commercium haberetur, Gallique Oceani 
et Interni maris imperium obtinerent et rerum 
arbitrium illud universale « monarchia apud pru- 
dentes optabilius <. » 

Denique dux inter recentiores ingenio et armis 
praestantissimus, eadem persecutus, ^Egyptum ag- 
gressus est, ne Augli deinceps cum Indis commer- 
cium facm'enta, idque futUrum arbitrabatur, si 
quinquaginta millia familiarum negotiantium cum 
magistratibus et legibus sedem ibi constituissent 
Ex his autem non conjiciendum crediderim philo- 
sophum et Gallorum ducem Nostri librum notum 
habuisse ; sed utrumque de tanta re eadem ac 
Sanutum sensisse nonne mirandum est? 


• Quod quidem opusculum, diu ignotum, apud Angios pri- 
mum editum fuit, anno 1803, tempore quo timebant ne a 
Gallis rursus ^yptus invaderetur. Inscribitur : A summary 
account of Leilmitz' s memoir addressed to Lewis the four- 
teenth , reeommending to that monarch the conquest of Egypt 
at conductive to the ettablishing a supreme authority over 
the governments of Europe, ( Michaud , Hist, des croisades , 
T. V, pp. 486 et sqq.) 

. 2 M. Thiers, Hist. de la rSvol. francaise, T. IX, p. 410. 

^ Wmorial de Sainte-Hdene : Paris, 1823 , T> V, p. 77. 

XI. 


Sin autem perspicutim est Sanutuin inter aequales 
primas.ingenio tenuisse , eumque utilissima Chris~ 
tianis Yenetisque imprimis suasisse, et per omnem 
vitam omni ope atque opera enixum ut bellum 
moveret , profecto quaerendum est quamobrem ut 
antea non factus sit regum et populorum con- 
cursus, et contra eorum incuria res perierit. 
Hanc esse causam crediderim quod reges et opti-^ 
mates parum curarent , ut procul in deserta re- 
gione a ruinisque tantum nobili » gloriam ina- 
nem prorsas consequerentur, et domi commoda 
certa sibi comparare mallent finesque hnperii dila- 
tare, quam in Oriente armis quaerere regiones 
quas et subigere difficile et servare difficilius 
fuisset , quum praeterea incepti utilitas ad Venetos 
solos augendi commercium et colonias tuendi stu- 
diosissimos pertineret. Summi Pontifices Avenione 
sedem habebant, et pristinae laudis immemores 
temporalibusque immixti , Christianos eloquentia 
commovere minus valebant; Angli, vixdum ad- 
versus reges sedata seditione , de regno contende- 

i>ant cum Gallis, quorum reges, quum reipublicse 
legibus condendae operam darent, ex imperii fini- 
bus hostes propulsare simul conabantur. Germani , 
ut ex Nostri patet epistolis , iterum invaserant 
Italiam, quae populorum dissidiis civitatumque 
inter se odiis disturbata , armis tumultuque mis- 
cebatur. Hispani autem ab Europae gentibus 
divisi, rem seorsum agebant, et Graeci reformida- 
bant ne a Latinis imperium everteretur, nedum 
horum auxilium exoptarent. Fac etiam omnes 
Christianos populos de Sanuti proposito perficiendo 
consensisse, incertus tamen armorum exitus et 
anceps belli fortuna. Jam antea cum Infidelibus 
commercia haberi vetitum fuerat , nec quisquam 
paruerat imperantibus , etVeneti ipsi, quod parum 
praescripta servaverant, Christianis poenas dede- 
rant <. Domita .^ypto, nihil dubium quin Veneti, 
rerum nauticarum peritissimi, in Interni maris 
littoribus et Nili ripis victores consedissent ; sed , 
medio aevo, nullus prope erat nisi de religione 
animorum voluntatumque consensus, ita ut po- 
puli, licet sub eodem vexillo incedentes, omissa 
tamen militari disciplina. Nostri mandata nequa- 

> Michaud , Bibi. de$ eroisaitt, part. II, p. 780, e Thoma 
de Walsingbain. 

quam peregissent. Absque subsidio igitur derelicti » 
propriis viribus tanta ad prosperum exitum per- 
ducere nequivissent Veneti , qui Alexandriam olim 
armis occupatam postera die deserere coacti fue- 
rant < . At , ut Christiani , superatis tot et tantis 
impedimentis, rem prospere gessissent ; iCgypto 
potiti , Palaestinam , fateor , recuperassent ; sed 
non ideo Saraceni regno Granatensi fuissent ex- 
pulsi, nec Graeci adversus Summorum Pontifi- 
ciim auctoritatem rebellare desiissent. Num etiam 
.^gyptus et Palaestina potuissent servari? Olim 
a Christianis in Palaestina regnum constitutum 
erat ; corruerat autem propter Graecorum male- 
volentiam , Christianorum dissensiones, horum 
post victoriam mollitiem , pi’aesertimque regum et 
populorum Occidentis incuriam. Constantinopoli 
quoque Latini potiti fuerant, quid autem impe- 
rium illorum factum erat? In multas scilicet partes 
divisum , et reges undique a barbaris lacessiti 
vitam miserrimam egerant >. Frustra, amissis 

' Daru, Hist. de Fenw«,T. III, p. 77. 

* Balduinus U , si Nostro credideris, coactus fuit a nonnulla 
» palatia sua plumbo cooperta nobiliter ab antiquo discooperire, 
• et plumbi vendere cooperturam, et alia plura agere, ut vivero 
» posset, augustae inconvenientia dignitati. • ( Secreta fidelium 
crucie, lib. H, part. IV, cap. 18.) 

provinciis, Balduinus II confugerat ad Chris- 
tianos, et postea Genuenses Graecis in instaurando 
imperio auxiliati fuerant , tanto propter Euxini 
colonias erga Venetos odio accendebantur! Quae 
quidem a Nostro provisa fuerant ; quippe qui sua- 
deret Christianis ut inter se concordissime viverent, 
utque coloni in Palaestinam convenirent , quorum 
novam tueri patriam interesset. At sane factum 
fuisset ut , pace ex necessitate dirempta , Terrae 
Sanctae incolae , ab omnibus Europae gentibus dere- 
licti, bairbarorum jugum subirent, utque reges 
quos nuper Ptolemaidos excidium nihil moverat , 
in eamdem religionis oblivionem venirent. Conce- 
damus igitur Sanutum virum quidem rei politicae 
peritissimum exstitisse, sed in errore versatum 
quum consilia meditatus sit inania , et quod a 
nemine effici poterat efficiendum sibi proposuerit. 


XII. 

Attamen ex Nostri pretiosissimo libro multa 
insuper haurire est, quibus dilucidum et perspi- 
cuum omnino sit qui fuerit quarto decimo saeculo 
Christianitatis status , et quomodo , animorum ar- 

dore sedato, de sacris bellis omnes prsesertimqiie 
Veneti aliter ac primi crucesignati sentirent. 

Quum olim apud Occidentis gentes primum 
de Terra Sancta recuperanda et Christi sepulcro 
liberando agitatum est , praeclarissimi viri qui 
crucem praedicaverunt , Silvester II scilicet , Gre- 
gorius YII , Petrus Eremita , Urbanus II , Sanctus 
Bernardus Willermusque Tyrensis , quid utilitatis 
sive regibus sive populis e bello futurum esset parum 
curabant. Illi Palaestinae calamitates depingere, 
loca ubi Christus cruci fuisset afiixus ab Infide~ 
libus contaminata , Christianorum templa ad id 
eversa ut falsorum numinum simulacra colerentur, 
aerumnas sanctae religionis causa pere^inantium 
narrare, ut arma sumerent fideles urgere, dicti 
tare multa eis perpetienda esse ut terram protege- 
rent in qua Christus morte redemisset animas *. 
Nonnulli, fateor, commodis suis inserviebant; qui-> 
dam inter principes in Oriente voluptates et regna 
sperabant , miserrimi « ut creditores suos elude- 
rent se aliis adjungebant > »; reipsa autem pauci 
erant qui animarum salutem negligerent , et com-' 

‘ Micbaud, Hist, des croisades, T. I, pp. 31, 61 , 73 et 
sqq. ; T. II, pp. 136 et sqq., 303 et sqq. 

* Willermi Tyrensis Historia, lib. I, cap. 16. 

plures , quaesita peccatorum venia , fore ut in coelo 
vita aeterna fruerentur confidebant. Serius tantum- 
modo aliquid e pristina fide remissum est , quum 
secesse fuit videlicet ut regna in Oriente consti- 
tuta protegerentur, et sacrorum bellorum histo- 
riam perlegenti quam crucesignatorum sententiae 
sensim immutatae fuerint manifestum patebit. 
Quum enim Latini quibus praeerat Ludovicus VII , 
Gallorum rex , Constantinopolim advenerunt , a 
Lingonensi episcopo in concilio propositum fuit ut 
per imperii Graecorum excidium bellum incipe- 
retur * . Richardus , ambitione incitatus , Cyprum 
insulam occupavit * , et in quarto bello , ne Palaes- 
tinam quidem adierunt Christiani qui, obstante 
Summo Pontifice et flagitantibus Venetis, primum 
Zaram sunt aggressi , ac deinceps Graecorum Im- 
perii provincias inter se diviserunt Postea ad 
.dBgyptum , firmissimum potestatis Infidelium pro- 
pugnaculum , conversi , appulsi sunt Johannes 
Brenensis Sanctusque Ludovicus, quibus, dum- 
modo hanc regionem occuparent , eversum iri 
Soldani imperium persuasissimum erat *. Nostri 

■ Michaud, Hi»t. des eroisades, T. II, p. 159. 

* Ibid., p. 37 2. 

* Ibid , T. III , liv. X et XI passim. 

* Ib., T. III , 1. xn passim ■, T. IV, I. XIV, XV, XVI , passim . 

libro planius etiam perspicuum est quem sibi 
finem proponerent viri qui sacra bella , eversis 
etiam Palaestinae coloniis , iterum suscipienda esse 
arbitrarentur. Certe Sanutus religionis observan- 
tissirous erat; saepius enim in scriptis Terram 
Sanctam ab Infidelibus occupatam sepulcrumque 
Christi impia labe notatum ingemit , quinimo 
ad Summum Pontificem scribit fideles incitandos 
« ad conquisitionem Palaestinae , cui proxima est 
» vallis Josaphat ubi Deus mortuos judicaturus sit , 
» in qua humani generis creatio et redemptio facta 
«fuit , patriae amore et reverentia majestatis 
» divinae < . » « Quaerite , exclamat , regnum Dei , et 
omnia adjicientur vobis «Ille vult etiam ut Graeci, 
haeresi abjecta, in Ecclesiae gremium redeant ; faten- 
dum est autem eum saepius Europae discrimina , 
commerciorum utilitatem et patriae gloriam pro- 
spicere. Huic instat potissimum rei, scilicet ut, si 
Tureae et Saraceni imperium magis ac magis pro- 
ferant , Latini in extremum periculum adducti 
non jam valeant negotiari 3; at sperat contra , si 
forte Palaestina sub horum potestatem redigatur, 

‘ Secreta fidelium crucis^ p. 8. 

* Epist. in. 

8 Secreta fidelium crucis, et Epist. passiiq. 

Orientis pretiosissimas merces minori pretio emp- 
tum iri et >Egyptum Venetis * concessum , qui cum 
Indis mercaturam faciant Quae quidem , etsi 
admiratione digna , quantum a crucesignatorum 
abhorrent mente , qui primum nihil ad utilitatem 
suam retulerant ! 

Quum olim Christiani i»-Orientis partes bellum 
inferebant , Deo pro defensoribus propugnaturo 
Confisi , improvide solebant agere. Subsidiis enim 
omissis , viri quibus duces praeerant inconsulti ^ 
una cum pueris et mulieribus , ignari viarum , 
sine machinis belli , in longinquas regiones pro^ 
Sciscebantur ; at brevi ab hostibus circumsepti 
honestissime occumbebant , et inde tot exerci-* 
tuum strages. Paulatim vero prudentius omnia 
provisa sunt ; electi sunt enim consilio manuque 

> Sanutus quidem ait : « Ita quod poteritis eam (.^gyptum) 
» conferre tunc cui vel quibus vestrae Sanctitati placuerit. » 

( Secreta fidelium crucie^ lib. II, part. I, cap. 3.) E toto autem 
libro patet id eum sibi proposuisse, scilicet ut Veneti regio- 
nem tamdiu exoptatam occuparent. 

* « Scilicet, tam de terra propria .Egypti, omnia terr» nas- 
wcentia percipient et habebunt, quam etiam ex omnibus aliis 
» lartibus, cursus et transitus mercationum omnium de India 
»in totum auferent, facientes ipsas descendere per .Egyptum , 
»ut exinde ad partes occidentales mercationes praedictae 
n commode transferantur. » ( Secreta fidelium crucis , lib. II, 
part. IV, cap. 27.) 

prompti duces , exercitus ad disciplinam et ad 
obsequium informari coeperunt , et cibariis armis- 
que jam comparatis , navibus iter factum est. 
Philippus* Augustus viros tantum militiae maturos 
sibi belli socios adjunxit * , Sanctusque Ludovicus 
secum abduxit instrumenta et colonos qui regio- 
nem occupatam colerent cultamque tuerentur*. 
Quo tempore Sanutus floruit , quum res militaris 
jam multum profecisset , apud eum plurima op- 
timaque de bellandi modo praecepta reperias. Qui 
quidem aptissime docet , ne jam dicta repetantur, 
quidquid ad vincendum firmandamque victoriam 
utile sit. Id vero imprimis animadvertendum esse 
crediderim illum stipendium crucesignatis petere *. 
Haec « ab omnibus tam principibus quam baro- 
» nibus civitatumque communitatibus » exigenda 
putat, a quum plerique ob paupertatem sumptus 
«necessarios facere nequirent , quumque soldati 
«melius capi tanei mandatis attendant et obediant. » 
Quae quidem laudanda sunt si ad exitum belli 
respexeris ; stipendii autem sane puduisset eos qui 
primum sub crucis vexilla convenerunt, quique 

* Michaud, Hist. des croisades, T. II, liv. VIL 

Mbid., T. IV, p. 151. 

^ Secreta fidelium crucis , lib. II, part. IV, cap. 19. 

ignari viarum et disciplinae , nullo temporali prae^ 
mio sibi proposito , mortem in desertis Asiae fer- 
ventibus fortiter oppetebant. 

Denique olim , confecto bello , si res improspere 
cesserat, nonnullis triumphus martyrum prae- 
mium incepti videbatur * ; sin autem relata erat 
victoria , Deo gratiae agebantur, rursus aedi6ca- 
bantur ecclesiae , tantusque erat omnium fervor ut 
Godefridus coronam recusaverit , in hac reverenda 
civitate ubi Christus olim spinis (infandum !) coro- 
natus fuerat s. Quarto decimo saeculo de his parum 
curatur ; censet quidem Sanutus , liberato Christi 
sepulcro , « patriarchas redituros Antiochiam , 
» Constantinopolim , Alexandriam et Hierosolyma . b 
Addit etiam : « Iterum poterunt visitari multa 
» loca venerabilia , et praecipue illa quae Domino 
» nostro Jesu Christo pro redemptione nostra suis 
«sanctissimis pedibus placuit visitare , de quibus 
«Vestra Sanctitas (de Summo Pontifice agitur) 
«suum posset in processu temporis desiderium ad- 
» implere^. » Haec sane scripta pietatis studio ; sed 

' Vide ea quse narrantur ex Itinerario ragi* Anglorum 
Richardi , auctore Gualterio Vinisalf a Michaud , Bildioth. dee 
croisadee, part. II, p. 7?5. 

* Michaud, Eist, dee croieadee, T. I, p. 355. 

* Secreta fidelium crucie, liv. II, part, IV, cap. 28. 

aliud Noster mente agitabat , et quem finem praeci- 
puum sibi proponeret in libro profitetur. Id im- 
primis petit ut iEgyptus Venetis tribuatur quorum 
mirum in modum imperium et divitiae crescant , 
utque , coloniis in. Palaestina constitutis, commercii 
libertas concedatur *. Quae quum ita sint, infe- 
rendum est quarto decimo saeculo pietatem haud 
omnino exstinctam , bella autem magis atque magis 
utilitatis causa suscepta a regibus et populis , qui , 
ut Nostri verbis utar, « temporalia coelestibus prae- 
ferrent. » Hanc quidem sententiam , quam c Sanuti 
scriptis expressimus , sane comprobasset vir erudi- 
tissimus qui dissertationem scripsit qua demonstra- 
retur Christianos Palaestinam invadentes ad com- 
mercia tantum spectavisse *. Errat autem ille ad 
partem tantum rei respiciendo , quum totam com- 
plecti deberet , rectiusque nobis sapere videtur 
auctor gravitate conspicuus cujus verba opusculo 
nostro praescripta illud fortasse tutabuntur. 

Sed quo niagis nq^ra sententia illustretur, quae 
fuerint bella in Oriente gesta elapso quarto decimo 
saeculo summatim perpendamus. Ea enim tem- 

• Secreta fidelium crucis , passim. 

^ De Guignes , Mimoires de VAcad4mie des inscriptions et 
belles-lettresj T. XXXVII. 

pestate, Turcse per Graecorum dissensiones pri- 
mum totam Asiam occuparunt , et deinde , trajecto 
mari , Constantinopolim aggressi sunt. Nunquam 
profecto bellum magis necessarium fuisset; atta> 
men apud Gallos, milites soli arma sumpsere et ad 
Nicopolim profligati sunt * . Quinto decimo saeculo, 
postquam Gonstantinopolis expugnata fuit , ne-> 
mine obstante , Tureae Italiam appulsi sunt. Tunc 
a Summo Pontifice Pio II , qui senior factus juvenis 
partes agebat, crux praedicata fuit; dux Venetorum 
et dux Burgundiae se profecturos quidem polliciti 
sunt ; quum autem Anconam conventum est , tan> 
tulus fuit crucesigna torum numerus ut, proposito 
praetermisso , Pontifex moerore confectos continuo 
interierit *. 

XIII. 

Quae autem in Europa fuit , sub medii aevi 
finem , principum et populorum qui , omisso reli- 
gionis studio , omnia ex propria utilitate metieban- 
tur, ea jamdudum Italiae gentium praesertimque 
Venetorum fuerat agendi ratio. Jampridem enim 

* Michaud , Hist. det Croieadee, T. V, pp. 208 et sqq. 

‘ Ibid., pp. 275 et sqq. Daru , HUt. de VenUe , T. II, p. 567. 

cum Orientis civitatibus negotiabantur ; bellis autem 
sacris ineuntibus, se Christianis adjunxere, rati 
scilicet fore ut dilatarentur imperii fines novseque 
vise mercibus exportandis aperirentur <. Sed, ut 
mercatoribus proprium est , exarsit cum habendi 
cupiditate eorum in semulos odium. In primo 
bello , praemissa in Orientem classe et cum Pisanis 
occurrentibus inito praelio, Veneti viginti naves 
et quinque millia hominum ceperunt Deinde 
civitatibus nonnullis potiti sunt in quas Orientis 
merces advehebantur, et pro victualibus , navibus, 
omnibusque necessariis Latinis suppeditatis, pacti 
sunt ut maxima sibi privilegia concederentur, 
unde fiebat ut plerumque oppidorum parte , eccle- 
siis , macellis , balneis , furnis donarentur, libere 
mercaturas facerent , et secundum [M’oprias leges a 
magistratibus regerentur > . 

^ Ea esi sententia tlistoricorum qui res Venetas scripserunt* 
— Iis n'adopt^rent jamais les projets de croisade continuelle* 
ment enfant^s par les papes, que lorsquMIs y furent deter- 
mines par la n^cessite de le faire ou par Tesperance d*agrandir 
leurscolonies de TArchipel, et, tantqu^ils ne furent pas animes 
par Pun de ces motifs , iis rechercherent avec ardeur Pamitie 
des puissances musulmanes comme un moyen d^enrichir leur 
etat par Pavancement de leur commerce. ( Laugier, Hist. de 
Vemse^ T. VII, p. 180, et ibid.^T. II, p. 10.) 

2 Daru, Hiet, de Veniee, T. I, p. 150. 

3 Depping, T. I, pp. 14, 150, 151; Heeren, pp. o34 et 

Quam autem religio illis parum curse esset , iu- 
tuenti quomodo sese quarto bello gesserint maxime 
perspicuum videbitur. Crucesignatis quidem naves 
praebuerunt, sed ea lege ut ad assem magna 
pecuniae vis sibi penderetur, eosque secum ab- 
duxerunt adversus 2^ram de qua cum hostibus 
contendebant < . Quum autem postea bellum ad- 
versus Constantinopolitanos decretum fuit, Chris- 
tianis in auxilium ideo tantum venerunt quod 
sibi praedae major pars fuisset promissa , quodque 
Graecorum Imperator sibi non solvisset debitam 
pecuniam et benigne Pisanos habuisset * ; quinimo 
insimulati sunt pecuniam a Soldano accepisse ne 
bellum in iEgyptum inferretur*. Constantinopoli 

sqq. ; Pardessus , Collectum dee lois maritimee antirieuree au 
XVIlh eiecle, Paris 1831, T. II, introduci., p. ix; Daru» 
Hiet, de Veniee, T. I, pp. l^, 163; T. III, liv. XIX, pp. 74 
et sqq. — Omnes exempla referunt excerpta e Marini Storia 
dei commercio de'Veneziani (Venise , 1 796-1808) ; unum inter 
omnia notandum reperitur ap.Depping, loc. cit. Vide quoque 
Aeeieee de Jeruealem : Paris , imprimerie royale , 1843, T. II, 
Introd., p. XXII, ex Willermo Tyrensi , lib. XII, cap. 25. 

> Michaud, Hiet, dee croieadee, liv. X. 

^ Daru, Hiet, de Veniee, T. I, p. 281. 

s Ibid., p. 282. — Puis apris (le Sultan) envoia message et 
serjans en Veniee , et lor donna grant avoir et grans richesses 
quMl manda au duc et as Veniciens, et avec ce lor manda salut 
et amitii, et lor manda s'iis povaient tant f^iire en nulle ma- 
niire qu'ils detornassent les Chrestiens qu’ils n'alassent en la 

autem expugnata , non tantum bujusce civitatis 
partem et maris .£gaei insulas , sed sedes com- 
mercio idoneas in omnibus oris Interni maris a 
Dalmatia usque ad Pbasim sibi tribuendas cura- 
runt*. Denique amissis propter Genuensium invi- 
diam in Euxino coloniis^ saepius .^gypti ripis ap- 
pulerunt , quippe quae commercium cum Perside et 
India facilius redderet. Invitis Summis Pontifici- 
bus, foedere cum Soldanis juncti 2, illuc Occidentis 
mercimonia importando ac vice sua merces Orientis 
revebeado , quamplurimum lucri faciebant , quum 
ea tempestate omnium Europae regionum merca- 
tores a Venetis commeatus emerent. Abbinc autem 
toti in rixis cum Genuensibus nulli rei curam 

terre d'Egypte, il lor donrait grantavoir et grant franchises 

au port d’Alixandrie Hsbc memorat Michaud ( Bibi, des 

croisades, part* I, p. 373), excerpta ab historico qui Willermi 
Tyrensis historiam confecit. — Guntherus propositum eorum 
qui in quarto bello crucesigiiatis praeerant Venetorum fraude 
et nequitia impeditum fuisse memorat. ( Michaud , Hist. des 
croisades , T. III, p. 86, not. e Canisio, Monum. Ecclesias. 
T.IV,p. 4a8.) 

< Michaud, Hist. des croisades, liv. XI; Daru, Hist. de 
Venise, T. I, liv. IV, pp. 339 et sqq. 

2 Foedera Veneti sanxerant cum omnibus Orientis princi- 
pibus, Christiani essent, necne, ut commercium adjuvarent. 
( Depping, T. II, chap. 8,9, passim ; Heeren , pp. 364 et sqq.) 
Quibusdam foederibus haec inscripta memorat Daru ( Hist. de 
Venise^ T. IU, p. 75): In nomine Domini et Mahumeti. 

impenderunt , nisi mercaturae vicibus , sextoque 
tantum bello Christianis opem attulerunt Evellis 
postea Syriae coloniis , eumdem religionis neglec- 
tum, earodem quaestus cupiditatem prae se tulerunt. 

Anno 1343, Clemens VI Venetos et alias gentes 
adversus Tureas incitaverat ; tantum autem in 
illis fuit mercaturae studium ut Hospitalarii , hoc 
indigne ferentes, duci Venetorum classis imperium 
abrogaverint. Interea Smyrna capta fuit, et foedus 
Veneti cum Tureis inierunt quo naves libere Asiae 
Minoris et Africae portus adirent 3. Expufnatum 
est etiam Hydruntum , anno 1 480 , a Tureis quos 
ipsi Veneti arcessiverant *. Inde in hos exorta est 
omnium indignatio , et Helianus , Gallorum regis 
legatus , adversus eos in concilio Augustae Vinde- 
licorum habito verba fecit odio simul et ira fer- 
ventia. Venetis enim exprobravit quod , Syriae co- 
loniis auxilio destitutis , armisque et opibus Tureis 
ministratis, erga Genuenses et Pisanos animo 
egissent infesto , male ita Turearum et Christia- 
norum officio futacti *. Quae quidem', licet ex ira 


‘ Daru, HUt. de Venise, T. I, p. 358. 

3 Ibid., T. 1, pp. 596 et sqq. 

3 Ibid., T. HI, p. 6. 

4 Micbaud, BU)L des croisades , part. HI , pp. 62 et sqq. 

profecta videantur, confirmantur tamen ab iia 
qui sacra bella narravere, quique Venetos Ghris^ 
tianis sociis multum profuisse, sed , Italiae gentium 
instar, pietatis studio parum incitatos testantur, 
a Si quidem Italici » , inquit Jacobus de Vitriaco , 
« Terrae Sanctae valde sunt necessarii non solum 
» in praeliando sed in navali exercitio , in merci mo- 
» niis et peregrinis et victualibus deportandis «,•••• 
» negotiationibus et mercimoniis plus quam Christi 
«praeliis implicantur » 

Praesertim autem apud Sanutum quaerenda sunt 
argumenta quibus pateat quomodo reipsa Veneti 
sacris in bellis sese gesserint. Eminet imprimis in 
toto libro eorum animis insita superbia. Venetiae t 
inquit Noster ampullans , nunquam armis expur 
gnatae sunt , ibique , Italia a barbaris occupata , 
libertas intacta permansit *. Summa igitur belli 
Venetis permittenda est , quod « socios quidem 
non dominos velint * » , et ad perficiendum opus 
aptissimi sint , quum regio maritima sit , quum 
cives rebus nauticis assueti quum^que perpetuum 

* Bist. Orientalis, I, 67. 

* Ibid., 73. 

* Secreta fidelium crucis, lib. II, part. III, cap. 1. 

4 Ibid., lib. II, part. IV, cap. 18. 

> Ibid., lib. II, part. III, cap. 3. 

insuper cum Orientis gentibus commercium ha- 
beant. Sanutus quidem , ut supra memoratum est , 
mulla refert quae propriam Yenetorumque pietatem 
aperte indicant , sed librum attente perlegenti 
manifestum fortasse erit, talia suadentem ad patriae 
gloriam et divitias magis quam . ad fidei propaga- 
tionem respexisse. Volebat quidem ut Ecclesiae in 
Palaestina restituerentur, sed praevidebat sane, si 
vectigalia jam non Soldano solverentur, merci- 
monia minori pretio emptum iri ; ut Infideles ex 
iEgypto expellerentur, sed apprime intelligebat 
cives , hac regione accepta , magnam inde per- 
cepturos utilitatem , quippe qui , decreta commercii 
libertate , cum Indis etiam negotiari possent. 
Quodam operis loco , de Italiae gentibus eadem 
ac nos de Venetis dicit, ita ut nostra sententia 
inde firmior evadat. « Italici , exorta in eis aemula- 
»tione mutua », inquit, « insatiabili avaritia lucris 
» inhiantes , implacabili odio et immortali dis- 
ncordia, libentius contra se pugnant quam contra 
B impios Agarenos ‘ . » 

Quum igitur de ea re tot auctores consentiant , 
ponne concludendum est Venetos sacris in bellis 

« Lib. III, part. VIII, cap. 5. 

nihil antiquius habuisse quatn ut opes et reipu-^ 
bHcse potestatem augerent , quum minus apud eos 
religionis amor valeret ? Fatendum autem est 
longe aliam esse sententiam Foscarini , qui litte- 
rarum Venetarum historiam condidit * . Qui quidem 
censet Sanutuin pietate tantum in proposito inci- 
tatum fuisses, Venetosque ideo tantum in causa 
crucesignatorum stetisse ne Christianos proderent , 
quum ipsi jam antea commercia haberent cum 
Oriente ; quum , recuperata Palaestina, ejusdem com- 
mercii caeteri populi participes futuri essent ; quum 
Imperatores Graeci , ipsorum socii , sacra bella de- 
testarentur, quumque insuper Summi Pontifices 
mercaturas cum transmarinis gentibus prohi- 
berent , ita ut per tres et viginti annos , ab anno 
1 321 usque ad annum 1 344, a Venetis nulla navis 
in iEgyptum missa sit 3. Addit etiam Venetos 

* Delia letterdtwa Veneziam, lib. IV. Padova, 1762. 

^ Qaanto al Sanudo, chi Iegger6 qucl suo libro, vedr6 che 
il suo zelo , qualunque esso si fosse , eccedente o no , 6 
tutto per la religione e per la gloria dei Cristianesimo , e non 
peralcun proBtto della sua patria. (P. 345, N» 19.) 

* In fatti , troverassi nelle istorie che niuna di quelle 
guerre fu mossa principalmente da essi , e ch’ essendo tutta- 
via intervenuti quasi a tutte, non v’accorsero precipitosa- 

mente, ma solo per non mancare alia religione Erano 

i nostri in possesso de' traBcci deil' Oriente molto prima 

aullam e bellis sacris utilitatem percepisse , iliisque 
satis fuisse in portubus et littoribus considere < . 
Denique negat Nostri propositum Venetis pro- 
futurum fuisse, quum illi eo tempore Soldano foe- 
deribus utilissimis conjuncti essent Quae quum 
gravissima sint, necesse est diligenter perpen- 
damus. Foscarinus ait Venetos cum Christianis 
societatem belli iniisse invitos, quia nihil inde lucri 
facturi essent ; nostro autem judicio iidem arma 
sumpsere , rati scilicet certiora sibi commercia , 
utilioraque fore foedera cum Christianis quam 
cum Infidelibus. Fateor equidem caeteros Europae 
populos commercii participes futuros fuisse^ sed 
hi non expectaverant donec bella sacra suscipe- 
rentur ut Orientis gentes adirent? Minime vero 
negandum est Venetos inde utilitatem percepisse , 
quum portus, oppida partemque etiam Imperii 


delle crociate con esse air incoatro il commercio si dira- 
mava aelle altre nazioni ; gli Imperadori Greci , co' quali per 
lo piu tenevano , le odia vano , e con ragione ; per quelle i 
papi vietavano gagliardamente il mercantare co' popoli Orien- 
tali ; cosa dannosissima alia cita , la quale , per tal cagione , 
a tempi appunto dei Sanudo, stette 23 anni, cio^ dal 1321 
al 1344, senza mandar navi in Egitto. (Ibid. ) 

‘ Furosco contenti di signoreggiare e porti e le spiagge. (Ib.) 

2 Quando la Republica passando di buon accordo co' Sol- 
dani d’Egitto, e tenendo i migliori porti della Grecia. (Ibid. } 


Digitized by LjOOQle 



75 


Graecorum obtinuerint. Insuper si Villano ftdem 
adhibeas , Italiae gentes post Ptolemaidos excidium 
dimidiam vectigalium partem amiserunt*, sicque 
Foscarini argumenta auctoris aequalis sententia 
infirmantur. Idem Foscarinqs negat, quamvis 
prospere cessisset Sanuti propositum , quidqqaip 
inde utilitatis consecuturos fqisse Yepetos qut ^ 
tempestate apud Soldanos gratia yplebant; quip 
vero foedera vel utilissima illis pius profuissent 
quam .^gyptps quae victoriae praeipiupi exstitisset? 
Denique nop necessario evenisset pt Europae gen- 
tes mercaturam facerent una cum Venetis qui , 
accepta ^gypto, obtinuissent rerum arbitriup), 
et, ut verisimile est, absqpe aepiu|is ip O.neS^® 
imperipm tenuissept. Minime ijgitpr aspernanda 
sunt t^pscarini dicta ; quum aptep) tiic nia^io 
patriae angore poncitatus , nop gravia protulerit 
argumenta, superest nec infirmatur quae nobis 
Sanptum legentibus in animo surrexit septentia. 


i Onde la Christianita ricevetle grandissimo dapno , che 
per la perdita d'Acri non rimase nella Terra Sancta ne una 
terra per li Christiani , e tutte le buone terre di mercatantia 
che sono alie nostro marine e frontiere non valsano poi la 
metade a profitto di mercatantia. (YMlani Historie Fiorentine , 
lib. VQ, 144; ap. Muratori , Rerum Italicarum scriptores, 
T. Xlll. ) 

XIV. 

Parum autem profecit qui in Sanuti scriptis 
respicit ad ea tantum quae ad Europae statum 
pertinent, quum ex illis de historia, geographia, 
rebus nauticis et commercio multa quoque exhau- 
riri possint. Quae quidem attente perquirere jam 
aggrediemur, ac deinde variis documentis innixi , 
aut confirmabimus , aut impugnare conabimur. 

Ineunte operis tertio libro , Sanutus historiam 
Terrae Sanctae breviter obit quam a principio re- 
petitam , ut tunc mos erat , usque narrare pergit 
quoad recentiores colonias amiserunt, nimirum 
circa tempora quibus ipse vixit. Inde quidem 
nihil profecto notandum percipias; priore enim 
in parte , quae nempe ad historiam Sanctae Terrae 
pertinet ad Romanorum usque imperium , auctor 
satis habuit libros sanctos Josephique scripta 
paucis referre , immixtis aliquot illepide dictis * . In 
his autem quae sequuntur, .lacobum de Vitriaco 
Willermumque Tyrensem imitatus est. Quod qui- 

' Vide subtiliorem matris orationem ad filium, dum a Ro- 
manis Hierosolyma obsidione cingebantur. (Lib. III, part. I, 
cap. 14.) 

dem de Mahumeto ait, argumento est multum 
abfuisse- ut odia in InGdeles eo tempore exstincta 
essent, quamvis melius cognita essent eorum 
religionis dogmata *. Narrat Carolum Magnum 
Terra Sancta potitum fuisse , quod certe e fabulis 
sumpsit quae medio aevo passim spargebantur de 
illo rege, cujus facta , ut olim Alexandri, per ora 
vulgi amplificata erant Deinde in sacrorum 
bellorum narratione nihil fere invenias nisi de- 
scriptas aliquot urbes regionesque , et quaedam de 
Syriorum moribus Tartarorumque et Christiano- 
rum qui in Oriente permanserant, id est Pulla- 
norum. Frigidus et aridus est , quum res memorat 
ipsius temporibus perfectas , Ptolemaidos, exempli 
gratia, expugnationem 3. Quid multa? In illius 
opere, quemadmodum verborum, ita et rei gra- 
vitas desideratur *. 


' Lib. ni, part. DI, cap. 3 et 4. Hsc lepide ait de volup- 
tatibus a propheta nuntiatis : « Bestialibus bestialis gloria 
promittitur. » 

> M^moire» deVAeadimie det inscriptions et belle t-UUr et , 
T. XXI. Foncemagne, qui de his doctissime disseruit, censet 
hanc de Carolo Magno sententiam a quodam Samcti Dionysii 
monacho pervulgatam esse ex undecimo steculo. 

* Lib. m, part. XII, cap. 21. 

* NonnuUi etiam apud Nostrum errores notantur a De Gui- 
gnes. CMim. de VAcademie det intcriptiont et bellet-lettret , 

XV. 

Quod si no?» facta nostrum apud auctorem 
minime quaerenda sunt , longeque inferior est illis 
qui primum sacrorum bellorum scripserunt histo- 
riam , at certe documentis abundat geographicis ; 
nec mirum , quum geographia imprimis illi curse 
esse videatur. 

Postqusm Romanorum Imperium a barbaris 
eversum fuit e Germania profectis, geographiea 
doctrina, quam Plinius Ptolemeeusque et praeser- 
tim Strabo in tantum extulerant , in oblivione , 
ut alia multa, jacuit. Victoribus nulla erat vel 
finitimarum regionum cognitio ; quae quidem in- 
scitia commercii difficultatibus, asperitate locorum 
et permultis itineris periculis etiam augebatur. 
Quum autem Occidentis populi primum Orienti 
fiellum intulerunt , ignari erant locorum per quae 
ipsis transitus erat ; libenter quidem ubicumque , 

T- XXXVn, p. 492.) De historia pon ea tan^m Sanutus 
narraverat de quibus hic agitur ; nuperrime in bibliotheca 
&ncti Marci, Venetiis, inventum fuit opus De Imperio Roma- 
nuB, ab eo scriptum anno 1328, quod edendum curabit 
inventor, Carolus Hopf. [Bulletin dee 8ocUUe emantee, 
19 mai 1858.) 

puerorum more , quaesivissent num Hierosolyma 
haec essent, ubique regiones se rq)erire existi- 
mabant in Sanctis Libris dictas , et in Bagdad aut 
Cairo , urbibus a Saracenis aedificatas , eversam 
Babylonem videbant * . In tabulis geographicis 
illo tempore confectis terrarum nec figura nec 
termini descripti erant ; ibi promiscue tantum- 
modo annotata ea quibus in quaque regione vehe- 
menter movebantur viatorum animi , animalia 
scilicet, aedificia et homines variis vestibus induti. 
Una ex bis tabulis, quam vidit vir inter recentiores 
doctissimus, exhibebat mediis in terris Hieroso- 
lyma posita et omnes Palaestinae Syriaeque et 
dEgypti urbes promiscue agglomeratas et indicatas 
aedificiis, sicut Hierosolymorum indicium erat tem- 
plum cruce signatum Bella autem sacra geogra- 
phiae studium mirum in modum in omnium ani- 
mis incenderunt. Magis ac magis igitur innotuere 
vicinae Danubio regiones primis temporibus pera- 

* Michaud, Hist. des croisades, T. VI, pp. 306 et 307 ; 
Choiseut d’AiIlecourt, De Vinfluence des croisades : Paris, 
1809, p. 178. 

* Michand , Eist. des croisades , T. VI , p. 308 ; Heeren , 
p. 434. — Hierosolyma io media orbis parte sita dictitabat 
quoque Robertus monarchus in Historia Hierosolymitana. 
( Gesta Dei per Francos, T. I, p. 31.) 

gratae, Graecorum Imperium anno 1204 subac- 
tum , Asia Minor toties armis occupata , Armenia 
cui foedere conjuncti reges erant, Palaestina in 
qua regnum constitutum , et ^Egyptus oraque 
Africae Septentrionalis ad quas Sanctus Ludovicus 
semel atque iterum victor est appulsus. Redivivi 
quoque commercii causa , Septentrionis regiones , 
terraeque oras maris Interni juxta jacentes , et 
ejusdem maris insulae exploratae sunt. Iisdem vero 
temporibus, impavidi viri Christianam propagaturi 
fidem , aut mercatores lucri appetentes, in remotis- 
simas usque Orientis regiones penetrare ausi sunt, 
quae quidem ex quo Imperium Romanum erat 
eversum, ignotae remanserant. Anno 1245, mo- 
nachus quidam , Ascelinus nomine , ad ducem Tar- 
tarorum a Summo Pontifice Innocentio IV missus 
est , Syria , Mesopotamia et Perside trajectis, terras 
usque in orientalibus maris Caspii littoribus jacen- 
tes adiit * ; eodem ipso anno , Johannes de Plano 
Carpini regiones omnes transiit a Tartaris in Asia 
occupatas*; anno 1253 , Sancti Ludovici legatus, 
Willermus de Rubruquis, ad Karacorum usque 

« Malte-Brun, Pricis de la giographie wmereelltt Paris, 
1840, T. I, p. 227. 

* Ibid., p. 228. 

pervenit in oris fluminis Onon positum , ibique 
constitutos Europse incolas invenit * : denique 
ab anno 1271 usque ad annum 1295, Venetus 
Marcus- Paulus , tota Asia peragrata , Indiam , 
peninsulam ultra Gangeticam , insulas infra con- 
tinentem Asiaticum jacentes et regiones a recen- 
tioribus Chine et Japon vocatas quas nominibus 
Zipangu et Cathay designavit , imo et in Africa 
totam oram orientalem , ne excepta quidem insula 
quae nunc dicitur Madagascar, exploravit 

Editae sunt horum itinerum narrationes in 
quibus errores quidem fabulosaeque descriptiones 
occurrunt , viatorum credulitatis et inscitiae indi- 
cium ; jam autem non nihil profectum erat , et 
manifestum est ex Sanuti scriptis quam late pa- 
teret quarto decimo saeculo locorum gentiumque 
gnaritas. 

Ille enim tabulis de quibus mentio facta est , 


' Ibid., p. 230. 

3 Choiseul «r Aillecourt, /'m/Iuene« d«» croModef, p. 180. 
— De frequentissime eo tempore populorum Occidentis cum 
Tartaris Asiam incolentibus commercio, vide Abel de Re- 
musat, Uimoire$ de VAeadimie dee ineeriptione et bellee- 
lettree, T. VI et VII; Charriire, Pricie dee relatione de la 
France dane le Levant", praefat., T. I, passim; de Marci>Pauli 
itineribus, Malte-Brun, T. I, p. 234 etsq. 

quamdam addidit orbis universi delineationem , 
ineleganter quidem adumbratam, non parvi tamen 
«stimandam. Ibi descriptae sunt, undique mari 
circumdatae , Europa Asiaque et Africa , quarum 
incertae sunt figurae divisionesque maximae tantum 
indicatae. 

In Europa t regiones illae quae ad aquilonem 
spectant usque ad Oceanum Septentrionalem qui- 
dem , verum confusius circumscriptae sunt ; Nor- 
wegia et Suetia ^isthmo arctiori cum continente 
sunt conjunctae ; Anglia , Scotia , Hibernia , Dacia , 
a Rutenis habitata regio incondite prorsus , non 
diffiteor, delineatae sunt , qua tamen parte jaceant 
certum indicium est. Centralis meridionaiisque 
Europa, item; hoc fere tantum in hac tahula 
reprehenderim quod pauciora sint locorum in- 
dicia. Apud Anglos enim nullam urbem indicat, 
in Gallia Lutetiam tantum Tolosamque meminit, 
in Hispania Sibiliam et Gades. 

Asia vero , eodem modo quo temporibus Graeco- 
rum et Alexandri , bello scilicet , melius explorata 
erat, arcanaque illa retecta erant de quibus tot 
fabulae narrabantur. Asia Minor cum divisionibus 
optime nota erat , Syriae PhoeiMcesque orae Palaes- 
tiuaque ita peragratae fuerant ut Noster urbes 

portusque singillatim describere potuerit , additis 
etiam de quibusdam propriis documentis quse 
admodum raro apud scriptores illius temporis 
reperimus. Jam vero Arabum deserta investigata 
fuerant, ipsaque Mecha ubi sita esset diligentius 
compertum , quamvis nondum nota esset regionis 
figura. Regionum autem ultra Euphratem , aequum 
est dicere geographicam scientiam nondum cer- 
tam exstitisse. Haud quidem ignotum erat ingens 
mare quod Asiam orientalem alluit , interiora vero 
omnia locum dabant fabulis ineptisque narra- 
tionibus quibus et Noster et posteri decepti fuere. 
Fallit enim eum quae vera sit Indiae forma ; id 
tantum miratur quod ibi nascuntur elephantes. 
Mediam incolere censet Tartaros, de quorum mo- 
ribus ea in libro scripsit quae perlegere operae 
pretium est. Tum confbsius Gog et Magog castra 
permiscet , sedemque Presbyteri hujus Johannis 
de quo tam inepta medio aevo dictitata sunt. De 
Sinensi Imperio a Marco-Paulo aliisque viatoribus 
adito , nihil apud eum ; in septentrione tantum- 
modo locat Imperium Gathay dictum , quod nibil 
aliud videtur nisi illud ipsum Sinense Imperium. 
Unde intelligitur eum nihil certum docere nisi 
quod ad Occidentem pertineat; magnos tamen 

progressus jam adnotaveris ; constat enim Christ. 
Cdlumbum , medii sevi auctorum narrationibus 
deceptum , occidentem versus Indise extensionem 
quserendam suscepisse < . 

Africae magis etiam quam Asiae Noster erat 
inscius ; illi tamen iEgyptus et ora septentrio- 
nalis adeo pernotae erant , ut omnes urbes et 
portus ordine certo describere potuerit. Quarum 
regionum descriptionem si excipias, quot et quantis 
in erroribus versatur ! Formam quidem ignorat 
Africae ; latiorem enim ad meridiem quam ad sep- 
tentrionem eam effingit, partem interiorem propter 
calorem nulli habitatam dicit , nihil de insulis 
occidentem versus spectantibus memorat , in medio 
Getuliam falso indicat , in Nubia incertos collocat 
Nili fontes, cujus de cursu alibi nonnulla refert 
perlegenda , denique prope littus orientale Zinziber 
dictum (id est Zanguebar) quamdam deprehendas 
insulam quae insula piperis vocatu^ (Madagascar?). 

In altera tabula accuratius Syriae et ^gypti 
orae depictae sunt; portus imprimis oppidaque ex 
ordine certo collocata a mari usque ad Babyloniam , 
quae prope Nili ripas sita est. Pyramides, de quibus 

• Robertson, History of America, II. 

^pud auctores eo tempore nulla mentio facta est< « 
ita designantur : « Istas turres fecit Pharao in 
capite solitudinis. » Attamen nonnulli errores no- 
tandi sunt : isthmus quo Asiae Africa conjungitur 
multo latius patet , Arabia quadratam nimis habet 
formam , denique ultra Palaestinam nihil nisi 
incerta occurrunt 

Praeter illas tabulas per quas, etsi rustice factas, 
geographia progredi potest, de eadem scientia 
in Sanuti libro multa colligas. Regiones septen- 
trionales, quas parum Romani noverant, dili- 
genter eo tempore erant exploratae , quum Noster, 
Holsatia et Sclavia peragratis, suadeat ut nautae apti 
ad expugnandam iEgyptum conscribantur in Su6- 
tia, Norwegia, Flandria, Germania, apud Frisones 
et populos qui comitatus Gellerae et Glevae habi- 
tant 3. De terris mari Interno adjacentibus , ex quo 
bella fidei Christianae causa propagandae suscepta 
fuerant, toties lustratis , Noster nihil memorat,- et 
praetermittit Siciliam , Cyprum , Rhodum , maris 
./Egaei insulas quas tamen optime noverat. Re- 

* Michaud, Hist. des croisades, T. VI, p. 307. 

2 Gesta Dei per Francos^ T. II. — Inter tabulas, una ddest 
qua mare Internum depictum erat. ( Biograpk. univers.^ 
vo Sanuto.) 

3 Secret. fid, crucis, lib. II, part. IV, cap. 18, 

giones vero magis ab occidente dictantes , Africx < 
Asiseque Minoris * , Syrise » et iEgypti * oras j 
exempli gratia , singillatim et prolixe depingit; in 
bis autem descriptionibus nulla eminent , ac de 
portubus et oppidis , nihil nisi nomen indicatur. 
Nihilominus in Nostri scriptis reperias fines regni 
Hierosolymitani inter quatuor principes divisi 
ibidemque de Antiochia Tyro Hierosolymis 
Naaareth > et praesertim de Nilo <<> quaedam occur- 
runt minime aspernanda. Crediderim tamen Sanu- 
tum sibi proposuisse ut opus nautis utile scriberet, 
eumque utrum viris eruditis placeret necne parum 
curavisse. Trans Euphratem viatores , saepius facto 
per Asiam itinere , de Tartarorum imperio multa 
retulerant ; Sanutus quoque de iisdem regionibus 
ac populis nonnulla in lucem profert, quae quidem 
e Vincentio Bellovacensi excerpsit *<. Ea demum 

* Lib. n, part. IV, cap. 2S. 

* Ibid., cap. 26. 

* Lib. in, part. VI, cap. 18; part. XIV, cap. 2. 

* Lib. 111, part. XIV, cap. 12. 

* Lib. m, part. Vn, cap. I. 

* Lib. III, part. V, cap. 4. 

1 Lib. lII, part. VI, cap. 12. 

« Lib. ni, part. VII, cap. 2. 

» Ibid. 

>0 Lib. I, part. I, cap. 6. 

>1 Lib. III, part. XIII, cap. 9 


Digitized by LjOOQle 



87 


quae de India narrat et de viis per quas merci- 
monia transvehebantur, argumento sunt nullam 
eo tempore Asiae regionem ignotam fuisse , quam- 
vis de hac orbis parte multa adhuc incerta dice- 
rentur. 


XVI. 

Profecto non tantopere esset exculta scientia 
geographica nisi ars nautica profecisset, quae in 
quantum crevisset ex plurimis Sanuti locis colli- 
gere est * . Jam scite aedificatae et bene dispositae 
commeatihusque instructae naves quae plurimos 
milites haberent; jam quoque hieme navigare 
inceptum ^ ; denique per nauticam pyxidem , cujus 
frequentior erat usus, longae peregrinationes fieri 
poterant 3, 

' Lib. ni, part. IV, passim; Michaud, Biblioth, det croir 
tadet, part. II, 675, ex itinerario regis Anglorum Riehardi. 

’ Viri quibus ut Sanuti opus, recognoscerent mandatum 
fuerat a Summo Pontifice, h»c referunt : « Quia hodie navi- 
gatur per mare in hieme magis solito. » ( Secret. fid. crucis, 
p. 4.) 

^ Hmc apud Nostrum testantur nonnulla : « Quin potius », 
ait « magnes attrahit ferrum , quia nobiliori modo in magnete 
«virtus sui principii poli artici reperitur. » (Ibid., p. 8. ) « Acus 
» ferrea postquam adamantem contigerit , ad stellam septen. 
» trionalem , qu^B velut axis firmamenti , aliis vergentibus , non 

XVII. 

Quaerenti autem e Sanuti scriptis quae fuerint , 
eo tempore quo vixit, populorum inter se com- 
mercia , sane videbitur illius librum majoris etiam 
esse pretii , quum Veneti praesertim commercio 
studiose diligenterque consulerent. 

Postquam a Germanis eversum undique ruinas 
dedit Romanorum Imperium , nulla jam fuerunt 
commercia, quum variarum regionum incolae, 
nullis usibus conjuncti , religione simul et moribus 
dispares essent. Attamen , luxuria ad barbaros 
subrepente , cum Orientis nationibus commercia 
renovata sunt, multisque probatur exemplis in 
Dagoberti et Garoli Magni palatiis nonnulla ful- 
sisse ornamenta quae sane ex bis orbis partibus 
translata fuerant. Quomodo vero merces eo tem- 
pore deferrentur haud omnino compertum.; constat 
tamen 'eas a Sarmatis per Istri vallem Byzantio 
importatas fuisse, dum rarae naves e portubus 
Interno mari adjacentibus egressae, ad Syriae et 

» movetur, semper convertitur, unde valde necessarius est 
«navigantibus in mari. » ( Jacobi de Vitriaco , Hist, HierosoL; 
Oesta Dei per Francos, T. I, p. 1 106.) 

Africse ripas appellerentur, ubi arma , metalla pre- 
tiosique panni arte singulari et apud inurbanos 
Occidentis incolas ignota , fabricabantur * . Post- 
quam autem bella sacra suscepta sunt, in civi- 
tatibus praesertim Italiae recrudescente habendi 
cupiditate, rursus mercatura facta est, et Veneti 
Genuensesque et Pisani maximum quaestum fece- 
runt e coloniis quae in Oriente a victoribus Chris- 
tianis constitutae erant ; impetratis enim maximis 
privilegiis, urbes et provincias sibi vindicavere, 
ita ut , quoad commercia , rerum arbitrium obti- 
nuerint. Inter omnes Veneti , quum imperio , tum 
divitiis eminebant , et apud Sanutum , de natio- 
nibus quibuscum negotiabantur, de mercimoniis 
etiam eo tempore usu receptis, praesertimque de 
iEgypto quae illis tanti erat pretii ut nihil anti- 
quius haberent quam ut eam armis occuparent , 
multa sane occurrunt. Veneti cum septentriona- 
libus regionibus commercium faciebant ; e Dacia et 
Norwegia « bladum in magna quantitate, sepum , 

• De Guignes , Memoires de VAcademie des inscriptione 
et belles-lettres, T. XXXVII; Depping, T. I, p. 160. Veneti a 
decimo ssculo cum Orientis gentibus commercium faciebant ; 
salem et pisces vehebant , atque Orientis mercimonia per 
urbes Itali» profpndebant. (Daru, Hist. de Venise , T. I, 

p. 121.) 

scoria boum et alia multa necessaria arcessebant ; 
se quadam terra qum Signa dicebatur aliisque Scla- 
sTonise locis multum lignaminis cum salitis car- 
snibus trahi poterant et haberi * ex istis quoque 
regionibus et iis quae Germanico adjacebant mari 
nautas comparabant peritissimos praesertimque 
apud Flandriae incolas qui quidem , post Gonstan- 
tinopolis obsidionem , cum Venetis tam firma socie- 
tate juncti erant, ut multi Yenetiis saepe commora- 
rentur atque etiam inter reipublicae milites sti- 
pendia facerent 3. «E Corsica lignum , eMarcbia 
sAnconae et Romandiola multum vini , e Yenetiis 
sferrum et sextoria advehebantur ; regnum Siciliae , 
sducatus Apuliae et Capuae principatus multam 
spraebebant segetem , multumque vini et olei cum 
scarnibus salitis , caseo , cumino ac fructibus arbo- 
vrum affluenter Ex oris maris Ionici trahebatur 
«lignum quercinum , cum caetero bestiarum nu- 
»mero ; e terra autem quam Graeci tenebant > ligna- 
»men , ferrum et seges habebantur ; ita quoque de 
«omnibus etiam maris ^Egaei insulis; e Melo multi 

* Secreta fidelium crucie, lib. II , part. I V, cap. 1 3. 

3 Ibid., cap. 18. 

* Ibid. 

* Ibid., cap. 13, et Sanati epist. III. 

* Ibid. ; Depping, T. I, pp. 1 12 et sq. 

slapidesad molendum, e Creta, ex insula Cyprensi • 
•aliisque multa seges, cum vino, caseo, lignamine, 
•pice, paleis, bestiis et sale colligebantur». » In 
his omnibus locis Veneti factores habebant qui ne- 
cessaria emerent , Nosterque censet nonnullos apud 
Pisanos, Genuenses et Provinciae incolas etiam con- 
stituendos esse » ; verum imprimis Veneti negotia- 
bantur cum Orientis regionibus, quo tribus viis 
ex Asia interiori merces jamdudum affluebant. 
Noster non meminisse videtur illius viae qua e 
portubus Euxini mercatores, per regiones a Tartaris 
habitatas, extremas etiam Orientis partes per- 
lustrare audebant * ; nec mirum quum Veneti a 

‘ De commercio cum hujusce insulae incolis t Depping, 
T. I, pp. 104 et sqq. 

2 Lib. II, part. IV, cap. 1*3. Nihil Noster memorat de Asia 
Minori, Rhodoquo et Armenia, quae tamen multa praebe- 
bant. (Depping, T. I, pp. 109 et sqq., 131 et sqq.) De 
Euxino multa seges ut nunc habebatur (ibid., pp. 179-1 80 )j 
Africa interior tum divitiis abundabat (Daru , T. III, liv. XIX, 
p, 77). His addenda essent ea quae de Venetorum cum diversis 
orbis gentibus referunt abundanter Daru (ibid., pp. 100 et 
sqq.), Pardessus (T. II et III, Introd.); non autem hic locus, 
quum in Sanuti tantum libro utilia investigare nobis in animo 
sit. 

* Lib. II, part. IV, cap. 13. 

* Ghoiseul d’Aillecourt, p. 110; Depping, T. I, pp. 121 et 
sq. ; Malte-Brun , T. 1 , pp. 217,218; Heeren , pp. 333 et sq. ; 
Pardessus, T. II, Introd., pp. x, xiv et sq. 

Genuensibus ex hac orbis parte recenter expulsi 
fuissent. Nonnulla autem in Nostri libro depre- 
hendere est de viis per quas Orientis mercimonia 
in maritimas Asise vel Africse partes adventabant , 
quarum una per Ormuz , Euphratis ripas , Bag- 
dad , Thorisium ..Antiochiam et Lyciam ad Interni 
maris oras tendebat : hac scilicet advehebantur 
merces tantummodo ponderis modici et magni 
pretii , quum « conductus mercium magnas ex- 
pensas sustineret de salmatio vel vectura <. » 
Altera vero primum ad Aden in Arabum terras 
acta erat ; inde merces per mare Rubrum trans- 
vecta usque in iEgypti ripas , deinde dorso came- 
lorum Babylonem ferebantur, denique crescentibus 
Nili undis , facili cursu usque in urbem Alexan- 
driam et portus in littore maris Interni sitos per- 
veniebant. Hanc autem viam majori mercatorum 
frequentia celebratam Noster asserit , ex quo Syriae 
oppida ab Infidelibus expugnata ceciderant Ex 
his terris a Venetis speciariae et caetera Orientis 

• Lib. I, part. t, cap. I; Depping, T. I, pp. 81 et sq.; Par- 
dessus, T. n, Introd., pp. xx et sq. 

Lib. I, part. I, cap. I; ChoiseuI d’AiIlecourt. p. 110; 
Depping, T. 1, pp. 47 et sq. Nonnulla memorat idem de Aden 
et Alexandria, pp. 62 et sq.; Heeren, p. 367, e Marini Storia 
delcomtnerciode’VenezianiiPariessas,T.ll, Introd., p. xxiii. 

mercimouia, « ut cubebe , spicum , gariofili , nuces 
«muscatae, maci , piper, thus, oannella, bombyx, 
«zucharum , linum cum serico mixtum , dactyli et 
«cassia fistula quaerebantur • , et vicissim ab eis 
«ferebantur in iEgyptum ea quibus regio illa indi- 
«gebat , aurum scilicet , argentum , aes , stagnum , 
«plumbum, argentum vivum , coralii, ambrum , 
«oleum , mei , avellanae, amygdalae, crocus, mastica , 
«bladum , saflframen , ramum , panni lanae ac serici 
«ac tellae, praesertknque lignamen , ferrum, pix ad 
«naves aedificandas necessaria® », atque etiam (proh 
pudor!) arma, pueri et puellae, etsi saepius istius 
commercii prohibitio a Summis Pontificibus et 
regibus sive in Oriente, sive in Occidente , vulgata 
erat De his omnibus in regna importatis aut ind^ 
exportatis Soldanus vectigalia maxima percipiebat; 
a de auro scilicet sex et duae tertiae pro centenario 
)) solvebantur, de argento decem , de aere quartum , 
»de stagno quintum , itemque de argento vivo , 
»pIumbo, coraliis et ambro, ita ut tertium prope 

- ‘ Lib. 1, part. I, cap. 1, 2, 3; Depping, T. l, pp. 59 et sq. 

2 Lib. I, part. I, cap. 4, 5, 6; Depping, ibid. 

^ Nihil apud nostrum invenias de hac Venetorum consue- 
tudine, quam multa testantur. (Voy, Depping, T. I, p. 57.) 
Jam dudum Imperatores Constantinopolitani querebantur de 
commercio servorum a Venetis cum Infidelibus facto, et, 

nvaloris mercium serarium intraret * ». Ex his plane 
intelligendum quanti Venetorum interesset ut Sol- 
dano iEgyptus auferretur, quum, si Christianis aut 
etiam ipsis haec regio fuisset concessa, jam nulla sol- 
venda trihuta, rectaque cum Indis negotiaturi fuis- 
sent atque quamplurimum lucri facturi , merces 
ah extremis Orientis partibus transvectas omnibus 
Occidentis regionibus prope soli dispertientes. 

Quse autem Christianorum commercio obstabant, 
nonnulla attulere commoda ; ut enim vectigalia a 
Soldano imposita effugerent , quarumdam regio- 


anno 969, vetiti fuere Reipublicae cives arma et ligna- 
mina Saracenis afferre. Jussa contempta sunt; ac Summi 
Pontifices delinquentibus gravissimas etiam poenas frustra 
sunt minati. (Depping, T. I, pp. 77, 78; T. II, pp. 172, 185 
et sq. ; Heeren, p. 316; Dani, T. TII, pp. 78 et sq., 84 et 
sq.) Multos servos ab uno inter Pontifices redemptos fuisse hic 
memorat, quos in Africa vendere Veneti nitebantur. Omnia 
quao de servorum commercio referunt illi auctores excerpta 
sunt e Marini Storm dei commercio de* Veneziani,- hic autem 
liber vulgo desideratur, et Hallamius, rerum historicarum 
eruditissimus investigator, eum a se nusquam inventum 
esse fatetur. 

* Lib. I, part. I, cap. 4. 

2 Multa obstabant quominus mercatores libere in -®gypto 
negotiarentur. aSoldanus vero , » inquit Noster , « per terras 
»quas tenet non permittit aliquem Christianum transire qui 
nin Indiam cupiat transire, m (Lib. I, part. I, cap. 1.) Abscon- 
debant aquam incolae a ne ab alienigenis posset reperiri. » 
(Ibid., cap. 6.) 

num incolae sibi necessaria ipsi fabricati sunt , et 
Nostri libro probatur «t bombycem jam eo tempore 
»in Sicilia, in Creta, in Romania et in Cypro in 
»bona quantitate natam esse » , dum zucharum in 
Rhodo , Amorea , Marta cresceret , unde etiam in 
Americam transvectum fuisse memoratur * . 

De omnibus ad commercium spectantibus jaih 
eo tempore Veneti recte sentiebant ; maturius 
enim apud eos banca cambii exstitit > , et apud 
Sanutum non sine admiratione quadam passim 
deprehendas nonnullas sententias de quibus inter 
peritissimos adhuc disputatur. Ille enim saepius 
mercatoribus vindicat perfectam absolutamque 
commercii libertatem. Quod si forte creandos esse 
factores arbitratur, petit ut « sint securi et absque 
» datio seu teloneo gradi valeant et redire et etiam 
» permanere. » Postquam recuperata fuerit Terra 
Sancta , « cavendum , » inquit , « ne fideles ad 

' Lib. I, part. I, cap. 2; Heeren, p. 393. — De officinis 
ubi in Sicilia panni cum serico mixti fabricabantur. (Ibid. ; 
Pardessus, T. III, Introd., pp. lx et sq. De zuchiro, Heeren, 
pp. 397 et sq.) 

* Depping, T. I, p. 176. — Erant apud Venetos magis- 
tratus qui de rebus ad commercium spectantibus dijudica- 
bant. (Ibid., T. II, pp. 5 et 6.) — Instituerant antiquitus 
consules in omnibus prope Orientis civitatibus. (Ibid., T. II, 
pp. 30 et sq. ; Daru, T. III, pp. 91 et sq. ) 

D coD<)uisitas terras cum mercationibus vel quibus-r 
» cumque rebus accedentibus angarientur in aliquo, 
»vel graventur datiis vel gabeliis, et similiter quae 
«voluerint extrahere libere permittantur. Per hoc 
» enim major erit rerum copia , mercatorum fre- 
» quentia , et concursus etiam cseterorum ad inco- 
» lendam Terram Sanctam properantium ; iiabi- 
«tatores nihilominus terrae plenius necessariis 
«affluent, et sua commoda assequentur. » Haec 
etiam addit quibus sententia perspicua magis et 
dilucida : « Quia datium nihil aliud esse commu- 
» niter aestimatur quam furtum aut rapina squalido 
» satis colore vestita , non sine urgenti necessitate , 
«cum multa deliberatione multoque moderamine , 
«commercium vel datium imponendum. < «Pernota 
utique, quoad commercium, Venetorum indole, 
Sanutum , talia scribentem, non omnibus, Ve- 
netis autem solis libertatem commercii vindicasse 
crediderim. Nonne autem mirandum est , eo tem- 
pore quo quasi in cunis adhuc erat scientia poli- 
tica , virum exstitisse qui de rebus ad commer- 
cium spectantibus ita saperet et perspicue adeo 
loqueretur ? 

* L. IU, part. XV, cap. 25. 

XVIll. 

CONCIillSIO. 

Quid nunc inferendum est ex supra dictis et 
documentis etiam quae ab auctore, pro saeculo tam 
rudi , praestantissimo exhausimus ? 

I. Postquam beila sacra confecta sunt , novus 
in Europa rerum ordo illuxit. Fides quidem , quae 
tot memoranda facta pepererat , non erat penitus 
exstincta , recrudescentibus autem Christianorum 
aerumnis , debilitata nutabat. Summi enim Pon- 
tifices , sede Avenione constituta , quidquid olim 
magni meditati erant obliviscebantur ; nihil nisi 
utilia spectabant reges, dum gentes maritimae, 
commercio intentae , omnia ad quaestum revoca- 
bant. Tunc primum exstitere viri politici , qui , 
religionis propagandae incuriosi , edidere senten- 
tias illas apud recentiores forte nimis celebratas , 
quae divitias commercio, partas et potestatem pro- 
latis finibus auctam summo in honore collocant. 

II. Quod quidem imprimis probatur scriptis 
eorum qui , tertio decimo saeculo elapso , sacra 
bella iteranda arbitrati sunt. Unus, cujus nomen 

incertum , quum Terram Sanctam recuperandam 
jure censeat , primum petit ut Ecclesia universalis 
reformetur ; ut clericis , qui ita rebus coelestibus 
tantummodo invigilent, reditus auferantur, utque 
post certam victoriam tribuatur Garolo Yalesio 
Graecorum imperium. Ex quo manifestum est, 
quum insuper in anonymi libro de pace inter 
Europae reges condrmanda saepius agatur, jam 
tum consenescere Eksclesiae auctoritatem , cujus 
antea nomen sanctissimum maximumque vide- 
batur, novisque opus esse incitamentis quibus 
fideles ad Christi sepulcrum liberandum impelle- 
rentur. 

III. Apud alterum , Marinum Sanutum scilicet, 
multo majoribus dotibus praeditum , facilius etiam 
deprehendas quam aliter atque antea , mutatis ani- 
mis , de iisdem vel maximi viri sentirent. Hic enim, 
pietate insignis , sperat quidem Palaestinam quasi 
praemium victoriae futuram , imo et confidit fore ut 
Mahumeti sectatores expellantur et radicitus tol- 
latur scliismaticorum haeresis ; multo magis autem 
calamitatibus Europae instantibus commovetur, 
eaque solertissime praenuntiat. Intelligit nempe, 
nisi Christiani tolis viribus obsistant Infidelibus 
qui jam Graeciam invasere, Constantinopolira 

expugnatum iri , ideoque Latinis pro propria 
salute aliquando dimicandum. Quse penitus animo 
infixa ut in lucem edat, librum scribit ingenio 
simul et scientia politica prsestantissimum. Censet 
primum diruendas opes Soldani iEgyptiaci quocum 
nulla deinceps commercia babenda sint, postea- 
que domandam yEgyptum , unde et ipsa Palaestina 
Latinorum in ditionem necessario ventura sit. Haec 
autem ab aliis tradita postquam curavit enucleanda, 
et de viis, militia, navibus et sumptibus disseruit 
sapientissime, plura et majora complectitur quam 
antea solebant viri politici. Plane enim intelligit 
quanti referat ut a Latinis teneatur iEgyptus, 
quum ea regio inter omnes veteris orbis partes 
sita, ad id nata videatur ut Orientis Occidentisque 
mercimonia gremio excipiat, et deinde quid ex 
ejus occupatione profuturum sit mirum in modum 
evolvit. Ostendit enim quomodo merces magnis 
sumptibus per Syriam in portus maris Interni 
transvectae , deinceps per viam expeditiorem et 
minori pretio emendae , Alexandriam ex necessitate 
deferendae sint. Quot et quanta inde commoda! 
Veneti enim , qui regionem armis quaesitam obti- 
nuissent, in Interno mari classibus, in Oriente 
vero commercio ad summum fastigium evecti 

fuissent , frustraque Lusitani circum Africam iter 
facientes in Indiam essent appulsi ; denique ma- 
turius in Europa floruisset humanior cultus, ut 
tum fleri solet quum gentes commercio simul et 
artibus permiscentur. 

lY. Noster autem , jquum ipsius propositum a 
Venetis tantum , de quibus imprimis agebatur, eo 
tempore perflci posset, frustra omnes Europae partes 
perlustravit , et reges principesque quos adiit ad 
sententiam flectere conatus est ; nihil nisi vacua et 
inania promissa , curse et laboris praemium , obti- 
nuit, neglectaque sunt illius consilia, quae tan- 
tummodo scientiae in irritum impensae monumenta 
superfuere. 

V. Sanutus igitur, qui esset Europae status , 
quoque hominum animi spectarent cura rerum 
terrenarum a coelestibus deterriti non omnino 
intellexerat , et librum ejus , quamvis auctorem 
ingenio praestantissimum et sententiis aequales 
antecedentem indicet, inter opera ad usum perti- 
nentia annumerandum minime crediderim. 

Yl. Praeterea in hocce libro, quo tam multa de 
rebus politicis non aspernanda continentur, gra- 
vissima documenta invenias de Venetorum in sacris 
bellis indole, qui , superbia elati et aemulis in vi- 

dentes , huic rei imprimis studebant , scilicet ut 
commercia maritimumque imperium dilatarent. 

VII. Nostri opere probatur etiam , si res pro- 
banda esset, sacra bella Europse multum profuisse. 
Tunc enim , regionibus quae veteribus ignotae erant 
primum exploratis, ita processit scientia geogra- 
phica , ut e narrationibus viatorum medii aevi 
Columbus Occidentem versus quaerendi terras consi- 
lium inierit. Artis nauticae peritiores facti , Europae 
incolae jam longa itinera suscipere potuerunt ; 
merces in insulis Interni maris fabricatae sunt , et 
gentes quamcunque orbis partem incolebant , mutuo 
perpetuoque commercio conjunctae ; viae per quas 
usque ad extremas Orientis partes merces affer- 
rentur, apertae sunt; denique de commercio et de 
legibus quibus id regi debeat , nonnulli perspicue 
sentire coeperunt. Quae quum ita sint , haud certe 
in parvo pretio habendus est Nostri liber, quum 
in illo primum occurrant quasi specimina scientiae 
e recentiorum scriptis exortae , quae hodie 4conomie 
politique nuncupatur. 

YIII. Ut igitur supra dicta quam brevissime 
repetantur , Sanutus certe ut historiarum scrip- 
tor non magni aestimandus , quum facta a caeteris 
jam memorata iterum proferat, quumque ejus 

scribendi genus inconditam latinitatem redoleat; 
verum inter aequales , quum rerum politicarum , 
tum belli , artis nauticae , geographiae et commercii 
scieutia , primas obtinet , nec dubium quin inter 
maximos aetatis suae omniumque temporum viros 
adscribendus esset, si ei (quod multis defuit) pro- 
posita ad optatum finem perducere contigisset. 


Vidi ac perlegi , 

Lutetiffi Parisiorum, in Sorbona, ipsis idib. 
juD. ann. M DGCC LV, 

Facalutis Litiennin io Acadeoiia Parisieoii HecaoiH, 
J.-ViCT. LEGLERC. 


Typis mandetur. 
Academi» Parisiensis Rector, 
GAYX. 

